Kako se nezvanično saznaje, u pripremljenim zaključcima zasedanja šefova država ili vlada EU, pod stavkom "Proširivanje" navodi se da je "Evropski savet podržao odluku Saveta ministara (EU) da se pokrenu pregovori o članstvu s Crnom Gorom 29. juna 2012".\nLideri EU su tako i zvanično odobrili odluku šefovi diplomatija EU donetu u utorak u Luksemburgu, da se preporuči početak pregovora o članstvu s Crnom Gorom, uz ocenu da su vlasti u Podgorici ostvarile napredak u reformama, i zahtev za dodatna jemstva da će Crna Gora "otkloniti razloge za zabrinutost".\nMinistri inostranih poslova EU su naglasili da vlasti u Podgorici moraju odmah pokazati opipljive rezultate u vladavini zakona i nezavisnosti pravosuđa.\nU tom cilju je odlučeno da i evropska policijska agencija Europol zato podnese izveštaj o stanju oko korupcije i organizovanog kriminala u Crnoj Gori.\nOd vlasti u Podgorici je zatraženo da se "uhvate u koštac s pitanjima koja izazivaju zabrinutost, a što je predočila i Evropska komisija u poslednjem izveštaju, naročito kad su u pitanju nezavisnost pravosuđa, borba protiv korupcije i organizovanog\nkriminala, kao i potreba da Crna Gora ojača napore kako bi se postigli snažni rezultati u toku pregovora".\nSavet ministara EU je predočio da će, i u slučaju Crne Gore, kao i budućih pregovora s drugim kandidatima za članstvo, "Evropska unija s tim u vezi voditi računa o iskustvu iz prethodnih pregovora o članstvu, naročito kad je reč o poglavljima sudstva i temeljnih prava, kao i pravosuđa, sloboda i bezbednosti".\nEvropski komesar za proširenje Štefan File izjavio je, uoči ozvaničenja početka pristupnih pregovora Crne Gore i EU, da su pitanja organizovanog kriminala i korupcije ozbiljni problemi i zazovi, ali da je najbitnije to što su sve članice konstatovale napredak Crne Gore.\nFile je kazao da Crna Gora nije prepoznata kao zemlja organizovanog kriminala, iako je Savet ministara, na predlog Švedske, usvojio da Europol uradi poseban izvještaj o Crnoj Gori koji će biti uzet u obzir zajedno za izveštajem Komisije prilikom postavljanja početnih pozicija Unije za poglavlja 23 i 24.\n"Niko ne treba da bude iznenađen što su organizovani kriminal i korupcija prepoznati kao ozbiljan problem. Ta pitanja su se našla i u sedam ključnih prioriteta i u našem majskom izveštaju", rekao je File crnogorskim novinarima u Briselu.


Dodik: Ukoliko Kosovo uđe u UN, tražiću stolicu i za RS - CdM\nDodik: Ukoliko Kosovo uđe u UN, tražiću stolicu i za RS\nUkoliko dođe do uključivanja Kosova u UN i druge međunarodne institucije, taj isti put zatražiće i Banjaluka, kazao je predsjednik Republike Srpske Milorad Dodik.\n“Skupština Srpske donijela je rezluciju u kojoj se navodi da ćemo, u slučaju uspostavljanja novog međunarodnog principa i prakse u priznavanju prava na samoopredjeljenje, insistirati na utvrđivanju našeg državnog statusa. Taj dokument je i dalje na snazi i od toga nećemo odustati”, rekao je Dodik za Večernje novosti.\n“U tom pogledu, rešenje odnosa između Beograda i Prištine na trajnoj osnovi moralo bi da podrazumijeva i rješenje pitanja statusa Srpske”, kazao je Dodik.\n“Mi moramo da se otvoreno borimo za naše pozicije i otvoreno kažemo – Britanci su trajno usmjereni protiv nas”, rekao je predsjednik RS.\nNa pitanje da li misli da je podjela Kosova jedno od mogućih rješenja, Dodik ističe da je pregovaračka pozicija Srbije danas daleko jača i moćnija zahvaljujući Aleksadru Vučiću i naglašava da vjeruje u ono što predsjednik Vučić i njegov tim rade.\nTagoviKosovo Milorad Dodik republika Srpska UN\n19 Komentara na "Dodik: Ukoliko Kosovo uđe u UN, tražiću stolicu i za RS"


Vigemark: Iduća godina veoma bitna za BiH\nFoto: Arhivska fotografija | Vigemark: Iduća godina veoma bitna za BiH\nSrna 12.09.2018 14:04\nSARAJEVO - Šef Delegacije EU u BiH Lars-Gunar Vigermark rekao je danas da će iduća godina biti veoma bitna za BiH kada je riječ o evropskim integracijama i dodao da će u prvoj polovini 2019. BiH dobiti mišljenje Evropske komisije u kojem će biti "naznačene smjernice u smislu strategije i puta reformi koje ova zemlja treba da preduzme".\n"Nadamo se da će i sljedeći saziv institucija, parlamenata i sve stranke koje dobiju mandate iduće četiri godine iskoristiti konstruktivno u smjeru integrisanja BiH u EU", rekao je Vigemark na konferenciji "Evropa, BiH i austrijsko predsjedavanje EU", koju su zajednički u Sarajevu organizovali Ambasada Austrije i Panevropska unija u BiH.\nOn je rekao da u BiH još nedostaje širi dijalog o tome šta znači proces evropskih integracija, posebno za mlade, te kako prevazići prepreke na tom putu.\nVigemark je istakao da je svaki dijalog o evropskim integracijama BiH i regiona Balkana važan jer je to jedna od tema o kojoj su saglasni učesnici političkog života.\n"S obzirom na to da je u toku predizborna kampanja, nastojimo da izbjegavamo političke komentare koji bi mogli biti pogrešno interpretirani. Ali, sudeći prema komentarima tokom konferencije, čini se da u BiH još nedostaje širi dijalog šta znači proces evropskih integracija", rekao je šef Delegacije EU i dodao da je dobrodošla svaka vrsta političke debate u smjeru šta treba preduzeti na evropskom putu.\nDomaćin konferencije ambasador Austrije u BiH Martin Pamer istakao je da je današnji skup bio prilika da se razgovara o ključnim pitanjima koja se odnose proces evropskih integracija, te o neophodnim koracima koji se odnose na reforme.\n"Nadamo se da će Evropa i reforme biti tema tokom prediziborne kampanje i da će ove snage koje osvoje izbore imati odgovornost i znati šta treba da rade. Nadamo se da će sa velikom energijom i na konstruktivan način nastaviti put BiH ka Evropi", rekao je Pamer.\nKada je riječ o evropskim integracijama, on je naglasio da je BiH na pravom putu od 2015. godine i da je dosta toga urađeno, uprkos činjenici da se Reformska agenda ne sprovodi u potpunosti.\nŠef Odjeljenja za proširenje EU pri Ministarstvu inostranih poslova Austrije Klaus Volfer rekao je da je tokom današnje konferencije, osim otvorenih političkih pitanja, bilo riječi i o migracijama i kulturi kompromisa koja predstavlja temelj EU.\nZamjenik ministra inostranih poslova BiH Josip Brkić izrazio je zahvalnost organizatorima konferencije koja je bila prilika da se govori i o dostignućima BiH u protekle četiri godine na evropskom putu.\n"Imali smo mogućnost da napravimo analizu stanja od 2015. godine kada je odblokiran evropski put stupanjem na snagu Sporazuma o stabilizaciji i pridruživanju, predajom zahtjeva za članstvo BiH, pozitivnim mišljenjem Evropskog savjeta o zahtjevu BiH, dobijanjem Upitnika i dodatnih pitanja Evropske komisije", rekao je Brkić.\nOn je ponovio da će u dogledno vrijeme Evropska komisija dati svoje mišljenje, koje će za vlasti izabrane na predostojećim izborima u oktobru predstavljati dobar temelj za nastavak približavanja BiH Evropskoj uniji.\nČlan Predsjedništva Panevropske unije u BiH Osman Topčagić istakao je da je, i pored predizborne kampanje, neophodno održati interes političkih aktera i javnosti za proces evropskih integracija.\n"Smatramo da i u vrijeme predizborne retorike proces evropskih integracija treba da se odvija i intenzivira kako bi BiH mogla da sustiže susjede i u dogledno vrijeme dobije kandidatski status", rekao je Topčagić.\nLars Gunar Vigemark Martin Pamer\nHALLO BOSNo EU SE RASPADA...pogledajte samo šta je EU uradila u Hrvatskoj.. Hrvatska je pred bankrotstvom. .mladi napuštaju zemlju...pogledajte samo slede i snimke iz Osijeka . .Osijek je potpuno prazan grad...Slavonske ravnice su puste i niko ih ne obrađuje....PROPUSTE SE NARODE EVROPSKA I TEGRACIJA ZNAČI PROPAST..


RTV Puls | KOSOVSKI PARLAMENT DANAS O "VESELJIJEVOM SUDU"\nPRIŠTINA, 16. maj - Pred poslanicima kosovskog parlamenta danas će se naći inicijativa predsednika skupštine Kadrija Veseljija za formiranje komisije koja će se baviti sakupljanjem činjenica o navodnim zločinima Srbije na Kosovu I Metohiji, tokom sukoba 1998. i 1999. godine. Pripremljen je i nacrt rezolucije o osudi genocida Srbije na Kosovu.\nProces koji je pokrenuo predsednik skupštine Kadri Veselji odvijaće se u tri faze. Prva je, kako je najavio, formiranje komisije, zatim dokumentovanje činjenica i treća osnivanje međunarodnog suda.\nU sklopu ovoga je i Nacrt rezolucije o osudi navodnog genocida Srbije na Kosovu.\nFormiranje komisije i izglasavanje nacrta rezolucije su odluke u rukama kosovskih institucija, ali formiranje međunarodnog suda je nešto sa čim Kadri Veselji manipuliše.\nIz više izvora minulih dana moglo je da se čuje da se iza te namere krije pokušaj prikrivanja neuspeha vlade.\nIz opozicionih stranaka Albanaca poručuju da Kosovo ne može da uspostavi pravni mehanizam pošto je to u nadležnosti međunarodnih institucija. Isto tvrde i u kosovskim nevladinim organizacijama.\nI upućeni u pitanje ljudskih prava u Prištini kažu da da su razlozi za iniciranje suda političke prirode, i pokušaj da se umanji potencijalni uticaj Specijalnog suda u Hagu za zločine Oslobodilačke vojske Kosova.\nKosovska skupština ne može da formira međunarodni sud. Za istraživanje zločina u Prištini već postoje sudovi, a kosovski istražni organi su do sada mogli da se nesmetano bave ovim pitanjem.\nStoga i ocena opozicije da ovakve inicijative više liče na prikrivanje da na Kosovu ništa ne funkcioniše.\nOno što iz ovih inicijativa može da proistekne jesu zakoni, o kako se navodi, "kažnjavanju poricanja zločina Srbije i genocida".\nZbog javno izrečenog stava o Račku, Ivan Todosijević je smenjen sa mesta ministra u kosovskoj vladi, a protiv njega pokrenuta je istraga. Ubrzo posle njegove smene, formirana je komisija za izradu rezolucije o osudi genocida i iniciran je zakon o verbalnom deliktu.\nPored razmatranja predloga rezolucije o genocidu bivšeg režima Srbije i formiranja komisije za osnivanje tribunala, pred poslanicima će biti i odluka o izgradnju Muzeja genocida, memorijalnog centra proterivanja Albanaca i utvrđivanje datuma kada je genocid počinjen.


Teniserka iz Gračanice bi mogla da predstavlja Kosovo\nMlada teniserka iz Gračanice Marija Đorđević mogla bi da zaigra za tenisku reprezentaciju Kosova u prvom učešću u Fed kupu, pišu mediji. Konačna odluka o tome, međutim, još nije doneta.\nMarija Đorđević, desno (Foto teniskosova)\nMarija Đorđević je, inače, najtalentovanija teniserka na Kosovu, u oktobru i novembru je osvojila turnire u Gračanici i Prizrenu u konkurenciji igračica do 18 godina, oba puta pobedivši u finalu Albanku Bleartu Ukenađaj.\nDa bi Marija mogla da zaigra za kosovsku reprezentaciju prvi je plasirao Škeljzen Domi, predsednik Teniskog saveza Kosova.\n"Razgovarao sam sa Marijom i ona je izrazila spremnost da igra za Kosovo, ali sam joj rekao da mora da se posavetuje i sa ocem. Rekao sam joj da joj je jedina šansa da igra u Fed kupu preko nas, a ona voli tenis i bila bi šteta da propusti ovakvu priliku", objasnio je Domi.\nI Petrit Seljimi, zamenik ministra spoljnih poslova Kosova objavio je na Tviteru da će kosovsku reprezentaciju na Fed kupu predstavljati Srpkinja.\nPrištinski Zeri piše da je Marija spremna da nastupi za reprezentaciju Kosova, ali će konačnu odluku doneti posle konslutacije sa svojim ocem.\nSelektor reprezentacije Kosova Arben Islami nada se da će imati Mariju na raspolaganju za Fed kup.\nGlavni razlog zašto Marija Đorđević razmišlja o igranju za Kosovo je zbog toga što je gotovo nemoguće da zaigra za reprezentaciju Srbije zbog kvaliteta srpskih teniserki.


Samsung možda radi na uklanjanju Androida, u korist novog operativnog sistema - BIGportal.ba\nSamsung možda radi na uklanjanju Androida, u korist novog operativnog sistema\n17 Maja, 2021 17 Maja, 2021 02382\nSamsung bi mogao biti jedna od prvih kompanija koja je zamenila Android Google-ovom Fuchsia, operativnim sistemom otvorenog koda na kojem kompanija Mountain View, radi još od 2016. godine.\nZa razliku od Androida, Fuchsia OS nije namenjen samo pametnim telefonima i tabletima, već širokom spektru proizvoda, sa naglaskom na povezanim uređajima. Takođe će se moći ažurirati češće od Androida, što znači da potrošači neće morati da se oslanjaju na proizvođača svojih telefona za nova ažuriranja. Za OEM proizvođače, ovo bi smanjilo teret održavanja.\nKrajem prošle godine Google je otvorio Fuchsia za javne priloge, a ne tako davno i Samsung je postao saradnik na ovom projektu. Kompanija je dodala isečke koda koji se odnose na „Sistem datoteka pogodan za Flash“, koji se često skraćuje u „F2FS“. To je sistem datoteka otvorenog koda koji je Samsung dizajnirao za arhitekturu fleš memorije i smatra se bržim od sistema datoteka ext4 koji koriste mnogi Android uređaji.\nU to vreme opseg Samsungovog učešća u operativnom sistemu Fuchsia nije bio jasan, ali je poznati leaker Ice Universe sada nagovestio da bi budući Samsung uređaji mogli da imaju novu platformu. I, naravno, ako Google odluči da zameni Android novim OS-om, Samsung – i drugi proizvođači originalne opreme – neće imati izbora.\nJoš uvek ne znamo kada će Fuchsia biti spremna za predstavljanje. Ipak, možda se neće čekati još dugo, jer je nedavni listing Bluetooth-a pokazao da Nest Hub pokreće Fuchsia 1.0. Ipak, moglo bi proći neko vreme pre nego što prva komercijalna verzija bude predstavljena, jer će Google verovatno dozvoliti programerima da isprobaju OS u početku.\nBudući da će Android 12 privući većinu pažnje tokom predstojećeg Google I/O 2021, ne očekujemo nove informacije o Fuchsia sistemu tokom ovog događaja.\nDušan Vlahović =80.000.000 eura\nBrazil prvi put omanuo, Argentina impresivna u “klasiku”


Junker sa Vučićem: Nisam u inspekciji, neka Beograd i Priština sami naprave sporazum - 26.02.2018, Sputnik Srbija\nPredsednik Srbije Aleksandar Vučić istakao je večeras da Srbija pozdravlja Strategiju proširenja koju je Evropska komisija predstavila ovog meseca, jer ona daje... 26.02.2018, Sputnik Srbija\npolitika, vesti, aleksandar vučić, žan-klod junker, johanes han\n19:18 26.02.2018 (Osveženo: 19:29 26.02.2018)\n© AP Photo / /Darko VojinovicPredsednik Srbije Aleksandar Vučić sa predsednikom Evropske komisije Žan-Klodom Junkerom i evropskim komesarom za susedsku politiku i pregovore o proširenju Johanesom Hanom\nVučić je, na zajedničkoj konferenciji za štampu posle susreta sa predsednikom Evropske komisije Žan-Klodom Junkerom, rekao da je njegova poseta Beogradu za nas značajan podsticaj da nastavimo sa reformama u procesu pristupanja EU, da nastavimo da menjamo sebe, kako bismo mogli da budemo deo društva kojem želimo da pripadamo.\n„Zahvalan sam Junkeru na njegovom trudu, angažmanu i naporima, jer nije uvek poštovao birokratske procedure, već je iznalazio rešenja za brojna pitanja na Zapadnom Balkanu“, kazao je on.\nVučić je, s tim u vezi, rekao da je, kada je molio za neki okvirni datum kako bismo mogli optimističnije da posmatramo budućnost, znao da to nije lako dobiti.\n„Zato ni danas ne govorim da je 2025. datum garantovanog ulaska, već godina koja bi, ako završimo sve što moramo, mogla da bude vreme našeg priključena evropskoj porodici naroda“, istakao je on.\nNema više zamazivanja očiju građana\nVučić je izjavio da je za nas najteža prepreka na putu ka EU pravno valjani sporazum sa Prištinom, ali i istakao da tu nema ništa što bismo krili, niti želi da građanima zamazuje oči.\n„Jer vremena za zamazivanje očiju je bilo u prošlosti koliko hoćete“, rekao je Vučić.\nKako je rekao, sa Junkerom i evropskim komesarom Johanesom Hanom razgovarao je otvoreno, a smatra ih iskrenim prijateljima Srbije, o odnosima Beograda i Prištine i o tome šta je potrebno da mi uradimo da bismo bili deo evropske porodice naroda.\n„Znamo da su pred nama teški zadaci, a šta ćemo na kraju da izaberemo, to je naše unutrašnje pitanje“, istakao je Vučić.\nŠef mađarske diplomatije: Realno je da Srbija uđe u EU 2022. godine\n15 Februar 2018, 17:33\nVučić je istakao da EU za Srbiju nije samo cilj, već proces koji nam donosi bolje standarde, u svim oblastima života. U tom smislu, ukazao je da pre pet godina nije postojao indeks zdravstvene zaštite za Srbiju, a danas smo „pretekli“ najmanje pet zemalja EU.\n„To je evropski put na kojem moramo mnoge stvari da uradimo, kao što je izgradnja KC Niš, a moramo da izgradimo kliničke centre u Beogradu, Novom Sadu i Kragujevcu. To sve činimo uz podršku EU“, rekao je Vučić.\nPut ka EU, kaže, odnosi se prvenstveno na standarde koje moramo da ostvarujemo, pre svega zbog najstarijih, dece, žena koje moraju da imaju dostupnu dijagnostiku, na primer, kako bi se rak dojke otkrivao na vreme.\n„Moramo da unapređujemo stvari, da brinemo o ženama, deci, starima i to je evropski put. Evropski put je i bolja ekonomija i viši nivo vladavine prava, nezavisno sudstvo, samostalno tužilaštvo i, da naglasim, efikasnije pravosuđe. O tome smo razgovarali i mnogo posla Srbija ima da uradi na tom putu“, rekao je Vučić.\nSrbija prešla impresivan deo puta ka EU\nPredsednik evropske Komisije Žan-Klod Junker je poručio da EU ne može da prihvati u svoje članstvo zemlje koje nisu međusobno rešile teritorijalne sporove i naglasio da je na Beogradu i Prištini da odrede kakvog karaktera će biti traženi pravno obavezujući sporazum.\nJunker je rekao da je, nakon razgovora sa srpskim predsednikom, optimista kada je reč o putu Srbije u EU.\n„Moje ubeđenje je da ne možemo prihvatiti u EU zemlje koje nisu međusobno rešile teritorijalne sporove. Ne možemo da uvozimo bilateralne sporove. Važno je da ti sporovi budu rešeni pre ulaska u EU, jer želimo da zemljama Balkana pružimo stabilnost, a ne uvezemo nestabilnost“, objasnio je on.\nKazao je da EU želi da se normalizuju odnosi Beograda i Prištine pravno obavezujućim sporazumom.\n„Nije na nama da kažemo koji će biti karakter sporazuma, već je na Beogradu i Prištini da odrede kako će on izgledati“, istakao je predsednik EK.\nJunker je rekao da u Beograd nije doputovao „u inspekciju i prikupljanje informacija“, već radi razgovora.\n„U Briselu puno govorimo o Srbiji. Želeo sam da razgovaram sa Srbima i Srbijom direktno. Lako je razgovarati o drugima, a da ne čujete njih. Ovo nije poseta inspekcije, već otvorenog razgovora“, naglasio je Vučić.\n„Sve to pokazuje koliko smatramo da su odnosi sa Zapadnim Balkanom od prioritetnog značaja za nas. Oduvek sam smatrao da Zapadni Balkan i Srbija moraju biti deo EU, jer bez njih nije kompletna Unija. EU nije eksluzivno vlasništvo sadašnjih država članica, već i druge zemlje mogu da pristupe“, naglasio je on.\nKada je reč o datumu pristupanja Srbije EU, ukazao je, da ne zavisi od EU, već od same Srbije kada će pristupiti.\nJunker je izjavio da je Srbija prešla deo puta „i to impresivan deo puta“ na putu ka EU.\nJunker je tako odgovorio na pitanje kako vidi napredak naše zemlje na putu ka EU, i dodao:\n„Ima još problema, kada je reč o vladavini prava, i da se poprave i neke stvari u pravosuđu, ali je veliki napredak ostvaren“, rekao je on.\nKako je rekao, tu je i pravno obavezujući sporazum sa Prištinom.\nZna da je to teško, ali je uveren i da će Beograd pomoći da se reše sporovi koji postoje u regionu.\nŠest oblasti na kojima Srbija treba da radi\nOn je, odgovarajući na pitanja novinara da li je možda ideja i da se napravi neki Akcioni plan i mapa puta kojom bi se i Srbija i EU obavezale da će te oblasti pratiti, naveo da je tih šest oblasti tu, da će se videti kako sve napreduje i naveo da će se videti da li je tako nešto potrebno.\nUkoliko je potrebno razviti Akcioni plan i to ćemo uraditi, ali, radićemo zajedno sa Srbijom, poručio je Junker.


Debatni klub “Dijalektika” – front.org.rs\nfront.org.rs > Blog > Sve aktivnosti > Debatni klub “Dijalektika”\nDebatni klub „Dijalektika“ je u četvrtak, 29.12. organizovao debatu “Ovaj dom bi uveo komunalnu policiju“. Ovo je prva javna debata tek formiranog kluba, a organizovana je prema britanskom modelu – dva tima sa po četiri govornika (Vlada i opozicija), koji pred publikom brane oprečne stavove. Govorili su: Džejla Nuhović, Mejra Ćorović, Dženis Pepić, Merjem Selimanović, Orhan Imamović, Dalila Salihović, Atifa Džanković i Hana Biševac.\nMladi debateri su nas, na oduševljenje svih prisutnih, detaljno uputili u prednosti i mane uvođenja komunalne policije. Kao osnovna prednost koju tim Vlada navodi je činjenica da je to samo korak napred ka odgovornom društvu, obzirom da imamo uspešan primer funkcionisanja komunalne policije u Beogradu, te da smo mi, kao društvo, potpuno spremni za proaktivne promene, kada je zakonska regulativa u pitanju. Svesni da efikasno funkcionisanje komunalne policije nije moguće bez konsantnog ulaganja u edukaciju građana kada je zaštita životne sredine u pitanju, oni konstatuju da je svaki pojedinac društva odgovoran za stanje u svojoj lokalnoj zajednici. Ističu da je država obavezna da uvede dodatne službe na lokalnom nivou za edukaciju i informisanje građana o poštovanju ekoloških propisa, proceduri prijave komunalnih prekršaja, kao i propisanim kaznama. Obzirom da je najveća interna pretnja za uspešno funkcionisanje komunalne policije, kako ističu mladi debateri, mito i nepotizam, predložen je elitistički model selekcije potencijalnim komunalnih policajaca. Postojanje komunalne policije i naplata kazni, bi samo povećali budžet lokalne samouprave, a taj deo sredstava bi bio namenjen projektima ekološki edukativnog karaktera.\nS druge strane, tim opozicije, koji je protiv uvođenja komunalne policije, ističe da su građani odavno izgubili poverenje u državne institucije i samim tim ne bili kooperativni kada je prijavljivanje komunalnog prekršaja i svedočenje na sudu u pitanju. Implementacija novih komunalnih zakona i sprovođenje adekvatne zakonske regulative je potpuno ekonomski neopravdana, kako navodi ovaj tim, jer bi to bilo ulaganje u sistem koji ne funkcioniše. Dugoročnije i efikasnije rešenje oni vide u kreiranju zdravog odnosa prema prirodi – kroz kontinuirano ulaganje u aktivnosti podizanja ekološke svesti kod građana. Ovaj tim sugeriše da je vreme da se uvedu posebne ekološke takse za privredne subjekte koji u manjoj ili većoj meri ugrožavaju životnu sredinu, ali i naglašavaju da princip nagrade-kazne sa psihološke strane ne funkcioniše jer su mentalitet i materijalna struktura samo jedna od dodatnih pretnji u procesu implementacije komunalnih zakona. Takođe su podsetili sugrađane da uključivanje pojedinaca u volonterske aktivnosti u zajednici vodi do zdravog lokal-patriotizma.\nPublika je na kraju debate izglasala predlog Vlade za uvođenje komunalne policije u Novom Pazaru.\nFondacija Front prepoznaje značaj samog postojanja debatnog kluba u Novom Pazaru, obzirom da promovišu zdrav parlamentarizam i proaktivan pristup rešavanju problema. Verujemo da imamo izuzetne govornike među mladima, samo im je nepohodno dati podsticaj za stvaranje, što mi upravo radimo. Pozivamo sve organizacije civilnog društva da podrže rad debatnog kluba, u okviru svoje oblasti delovanja.


DSS dolazi na sastanak opozicije\nPredsednica Demokratske stranke Srbije Sanda Rašković Ivić izjavila je danas da je ta stranka pozvana na sastanak opozicije o mogućnostima da se obezbede slobodni i fer izbori i da će se odazvati pozivu poslanika Pokreta za preokret Janka Veselinovića.\n„Sastanak je značajan jer će se na njemu govoriti i o medijskim slobodama i uslovima predizborne kampanje. Stvari su krenule u veoma lošem pravcu. Imamo gašenja lokalnih medija, kontrolu medija, podelu na podobne i nepodobne, osporavanje opoziciji da se pojavi na medijima sa svojim izbornim programima“, rekla je Sanda Raškovć Ivić za agenciju Beta.\nOna je rekla da je bez obzira na ideološke razloge opozicija saglasna da je medijska slika loša i da nikada nisu bili lošiji uslovi za izlazak na izbore.\nPoslanik Pokreta za preokret Janko Veselinović pozvao je juče opozicione stranke i pokrete da se 16. decembra sastanu i razmotre kako da obezbede uslove za poštene predstojeće izbore.


Sead Krdžalić kondicioni trener Partizana - BasketballSphere\nABA liga Evrokup IZDVAJAMO SRBIJA\nSead Krdžalić kondicioni trener Partizana\nUporedo sa formiranjem igračkog kadra, Partizan radi i na jačanju stručnog štaba. Posle Milana Minića, koji će imati ulogu savetnika trenera Nenada Čanka, crno-beli su angažovali i novog kondicionog trenera, pošto su prema nezvaničnim informacijama postigli dogovor sa iskusnim strategom Seadom Krdžalićem.\nNovi član stručnog štaba osvajača Kupa Radivoja Koraća nekada je bio atletski reprezentativac Jugoslavije, da bi po okončanju karijere postao jedan od najcenjenijih stručnjaka za fizičku pripremu sportista. Tokom dugogodišnje karijere radio je u stručnom štabu Željka Obradovića u najsjajnijem periodu jugoslovenske košarke devedesetih godina, a uspešnu i trofejnu saradnju je sa Željkom Obradovićem iz reprezentativnih preneo i na klupsku, u vreme kada je najtrofejniji evropski strateg radio u Panatinaikosu.\nMakabi sačuvao najboljeg mladog igrača Evrope\nTandem stigao na Gripe


U Nišu preminulo petoro kovid pacijenata, u Leskovcu troje i jedan u Vranju u protekla 24 časa\nU Nišu će, inače, od sutra početi da se primenjuju nove mere Gradskog štaba za vanredne situacije koji je krajem prošle sedmice proglasio vanrednu situaciju zbog povećanja broja obolelih od koronavirusa u tom gradu\nMiodrag Stanković, gradski odbornik koalicije “Niš moj grad” predložio je donošenje još pet mera, koje bi pomogle pre svega najugroženijim kategorijama građana u vreme vanredne situacije\nViše od 40.000 socijalno ugroženih osoba na evidenciji Centra za socijalni rad treba da dobije jednokratnu novčanu pomoć, kao i da se penzionerima čije su penzije ispod 30.000 dinara obezbede paketi sa osnovnim životnim namirnicama i sredstvima za higijenu, naveo je on\nStanković je zatražio i da nadležni u Nišu nalože stranim privatnim kompanijama, u kojima radi veliki broj ljudi, da zaustave dalje otpuštanje radnika, da obezbede rad od kuće gde god je to moguće i da obezbede neophodnu socijalnu distancu\nKlinički centar(KC) u Nišu danas je saopštio da je u protekla 24 časa na jugu Srbije preminulo još devetoro kovid pacijenata- petoro u Nišu, troje u Leskovcu i jedan u Vranju.\nU KC Niš je na respiratorima 14 pacijenata sa potvrđenim koronavirusom.\nPrema navodima na veb-sajtu, u kovid objektima KC je hospitalizovano 284 pacijenta, a kod 208 je potvrđeno da su pozitivni na virus korona.\nU Nišu će, inače, od sutra početi da se primenjuju nove mere Gradskog štaba za vanredne situacije koji je krajem prošle sedmice proglasio vanrednu situaciju zbog povećanja broja obolelih od koronavirusa u tom gradu, a iz opozicije su stigli i predlozi dodatnih mera.\nGradski štab za vanredne situacije prošlog petka je usvojio 13 mera, među kojima su i preporuka poslodavcima da zaposlenima omogući rad od kuće, kao i da tri osnovne i srednje škole zbog povećanog broja pozitivnih nastavnika pređu na onlajn nastavu. Preporučeno je da deca čiji roditelji rade od kuće ne pohađaju vrtiće izuzev predškolskih grupa, da se zabrane posete ustanovama socijalne zaštite, a da se “u stambenim zgradama najmanje jednom dnevno dezinfikuju zajedničke prostorije”.\nMiodrag Stanković, gradski odbornik koalicije “Niš moj grad” i bivši predsednik niških demokrata, uputio je odborničku inicijativu u kojoj predlaže donošenje još pet mera, koje bi pomogle pre svega najugroženijim kategorijama građana u vreme vanredne situacije.\n-Više od 40.000 socijalno ugroženih osoba na evidenciji Centra za socijalni rad treba da dobije jednokratnu novčanu pomoć, kao i da se penzionerima čije su penzije ispod 30.000 dinara obezbede paketi sa osnovnim životnim namirnicama i sredstvima za higijenu, kako bi smanjili broj odlazaka u prodavnice i time smanjili rizik od zaražavanja-naveo je u odborničkoj inicijativi.\nPredložio je i da se pri svakoj od pet gradskih opština formira volonterski centar, koji bi starijim sugrađanima i hroničnim bolesnicima pomagao u nabavci lekova i namirnica.\nStanković je zatražio i da “nadležni iz države i iz Grada nalože” stranim privatnim kompanijama, u kojima radi veliki broj ljudi, da zaustave dalje otpuštanje radnika, da obezbede rad od kuće gde god je to moguće i da obezbede neophodnu socijalnu distancu i druge zaštitne mere u halama. On je podsetio da u desetak stranih kompanija u Nišu “radi veliki broj zaposlenih”, među kojima ima masovnijeg zaražavanja, a počela su i otpuštanja, ocenjujući da bi njihovi radnici trebalo da imaju ista prava kao zaposleni u javnim preduzećima i ustanovama\nU Nišu je, pak, vanredna situacija proglašena nakon što je u kovid objektima niškog Kliničkog centra hospitalizovano skoro 300 pacijenata, dok se u kovid ambulantama Doma zdravlja dnevno javljalo na pregled više od 1.300 građana, a iznad 160 bilo pozitivno na koronavirus. Broj hospitalizovanih kovid pacijenata je tri puta veći u odnosu na početak novembra, kada ih je bilo manje od stotinu, a broj preminulih počeo je da raste 6. novembra, od kada ih je, po zvaničnim podacima, bilo i po osmoro dnevno.\nU Leskovcu i Vranju 169 hospitalizovano kovid pacijenata\nU Zdravstvenom centru u Leskovcu trenunto je hospitalizovano 85 pacijenata, a kod 54 je potvrđeno prisustvo koronavirusa.\nU tri kovid bolnici u Vranju na lečenju je 84 pacijenta, među kojima je 73 inficirano koronom.


InHoReCa | Restorani | Mobilna aplikacija Tap2Taste dostupna ugostiteljima na besplatno korišćenje\nTap2Taste je elektronski jelovnik koji ugostitelje oslobađa troška i obaveza štampanja ponuda dana, novih jelovnika i menija.\nMobilna aplikacija za naručivanje hrane i pića u restoranima i ostalim ugostiteljskim objektima pod nazivom „Tap2Taste”, odnela je pobedu kao najuspešniji novi preduzetnički projekat na Akademiji omladinskog preduzetništva krajem prošle godine.\nTim koji je izradio aplikaciju odlučio je da u trenutnoj situaciji izazvanoj pandemijom Covid-19 pomogne restoranima, hotelima, barovima i svim ostalim subjektima koji u aplikaciji pronalaze korist, dajući je na besplatno korišćenje.\nUgostitelji ne moraju nikada više da štampaju svoje menije i ponudu, dovoljno je da imaju QR kod na stolu gde će gosti samo putem svojih telefona moći da pogledaju ponudu i naruče svoje omiljeno jelo ili piće. Nadamo se da će naš mali gest značajno doprineti nekom hotelu ili ugostiteljskom objektu, poručuje Milan Žikić, vođa tima koji je osmislio i realizovao aplikaciju.\nElektronski jelovnik Tap2Taste predstavlja moderno tehnološko rešenje kojim se gosti upoznaju sa ponudom ugostiteljskog objekta. Podatke o hrani i pićima vlasnici restorana u sistemu uređuju kroz veb aplikaciju koja se nalazi instalirana u oblaku. Osim fotografija i video sadržaja za svako jelo moguće je prikazati kratak istorijat, preporuke, energetsku i nutritivnu vrednost, komentare gostiju i sl.\nGost može u onlajn modu ocenjivati kvalitet usluge, podeliti sa drugima svoje mišljenje o restoranu i ocenjivati kvalitet jela. Analiza ocena komentara gostiju predstavlja povratnu reakciju koja predstavlja bazu za unapređenje, poboljšanje usluge i kvaliteta jela.\nElektronski jelovnik pruža mogućnost prevoda na više stranih jezika, a prilikom naručivanja moguće je odrediti redosled serviranja porudžbina sa uputstvom o vremenskim razmacima između jela.\nSvi zainteresovani ugostitelji više informacija o aplikaciji i preuzimanju mogu potražiti na linku


RTS :: Izetbegović: Izjave Vučića korektne, ali podržava Dodika\nRegion Izetbegović: Izjave Vučića korektne, ali podržava Dodika\nnedelja, 26. maj 2019, 21:28 -> 21:33\nLider Stranke demokratske akcije Bakir Izetbegović izjavio je da su izjave predsednika Srbije Aleksandra Vučića o BiH uglavnom korektne i da on nikada ne dovodi u pitanje teritorijalni integritet BiH, ali da suverenitet ne pominje i "ničim se ne ograđuje od sve otvorenijih separatističkih izjava Milorada Dodika".\nIzetbegović je to rekao na svečanoj sednici GO SDA, povodom 29 godina od osnivanja stranke, navodeći da su Vučić i Dodik često "zajedno, nasmejani i zagrljeni", prenosi Kliks.\n"Čemu onda verovati – verbalnoj podršci teritorijalnom integritetu BiH, ili neverbalnoj i konkretnoj podršci čoveku koji taj integritet svakodnevno dovodi u pitanje? I Republika Srpska se militarizuje, mimo Ustava i zakona. Uvodi se rezervni sastav policije, nabavljaju se vojne puške za policiju, prave se vežbe zajedno sa srpskom policijom pri čemu se prelazi državna granica", rekao je Izetbegović.\nIzetbegović je dodao i kako ministar odbrane Srbije Aleksandar Vulin daje izjave kako "RS nema vojsku, ali ima srpski narod", kao i da Milorad Dodik crta neke nove karte Balkana, RS naziva "Zapadnom Srbijom" i ne odustaje od "glorifikovanja Karadžića i drugih presuđenih ratnih zločinaca".\n"Ne sankcioniše četnike koji pevaju pesme o tome kako će ponovo teći krvava Drina, prave četničke parkove po RS-u, podižu spomenike Draži Mihailoviću", rekao je Izetbegović.\n"Postavlja se neizbežno pitanje: Gde su granice Dodikovih igara? Hoće li Dodik jednoga dana preći sa reči na dela, i zaista pokušati da dovrši ono što je Karadžić počeo pre 27 godina? I šta treba da bude naš odgovor na sve to?", kazao je Izetbegović.\n(ponedeljak, 27. maj 2019, 16:10) - anonymous [neregistrovani]\n(ponedeljak, 27. maj 2019, 10:46) - anonymous [neregistrovani]\n(ponedeljak, 27. maj 2019, 09:28) - anonymous [neregistrovani]\n(ponedeljak, 27. maj 2019, 08:48) - Kosta [neregistrovani]\n(ponedeljak, 27. maj 2019, 08:32) - MILADIN [neregistrovani]\n(ponedeljak, 27. maj 2019, 08:11) - sasa [neregistrovani]\n(ponedeljak, 27. maj 2019, 07:15) - anonymous [neregistrovani]\n(ponedeljak, 27. maj 2019, 07:14) - anonymous [neregistrovani]\n(ponedeljak, 27. maj 2019, 02:46) - vuk [neregistrovani]


Ulaganje u sportsku infrastrukturu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Ulaganje u sportsku infrastrukturu\nnedelja, 13 januar 2013 14:48\nSportski savez Topole očekuje pomoć u realizaciji programa ulaganja u sportsku infrastrukturu od republičkog Saveza i resornog ministarstva.\nNedavno je tim povodom potpisan i ugovor o realizaciji programa Sportskog saveza Topole koji je u skladu sa Strategijom razvoja sporta u Srbiji.\nSaradnja sa Sportskim savezom Srbije je od izuzetnog značaja za ovu šumadijsku opštinu, jer je, kako očekuju čelnici lokalne samouprave, ona samo korak napred u brojnim zajedničkim aktivnostima koje se planiraju za predstojeći period.\nSportski savez Topole do danas je realizovao kompletno uređenje sportske hale osnovne škole Karađorđe, balon sale u sklopu stadiona fudbalskog kluba, a u toku su radovi na rekonstrukciji fudbalskog terena.\nČelnici Sportskog saveza Srbije obećali su predstavnicima lokalne samouprave da će maksimalno podržati sve planove i akcije u Topoli kroz projekte i konkurse ministarstva za sport i omladinu.\nIzvor, foto: RTK


SOKO BANJA - Katalog privatnog smeštaja - Sokobanja dobila pomoc države za završetak letnje pozornice\nMinistarstvo trgovine i turizma odobrilo je danas opštini Sokobanja subvencije u iznosu od 23 miliona dinara za završetak druge i trece faze radova na izgradnji letnje pozornice „Vrelo“, izjavio je direktor Turisticke organizacije Sokobanje Ljubinko Milenkovic.\n„Radovi na velikoj sceni privode se kraju, a novac koji nam je odobren iskoristicemo za izgradnju male scene sa 500 mesta, za izgradnju tri jezera, vizitorskog centra, kao i za postavljanje parkovskog mobilijara i parterno uredjenje“, rekao je Milenkovic.\nPrema njegovim recima, po završetku letnje pozornice „Vrelo“, Sokobanja ce dobiti multifunkcionalni objekat koji ce biti otvoren svih 365 dana u godini.\n„Tokom leta ce na velikoj i maloj sceni biti organizovane najrazlicitije manifestacije, a zimi ce najvece od tri jezera biti zaledjeno i korišceno kao klizalište. Taj prostor ce moci da se koristi i za izlete“, kazao je Milenkovic.\nCitav kompleks, dodao je Milenkovic, bice uradjen tako da se uklopi u postojeci prirodni ambijent.


Huawei Ascend P7 sa Vivienne Westwood u Budvi Huawei Ascend P7 sa Vivienne Westwood u Budvi – Personal magazin\nHuawei Technologies, jedna od vodećih svetskih IKT kompanija, bila je prošlog vikenda partner glamuroznog modnog spektakla ispred zidina Starog grada u Budvi. Čuvena britanska kreatorkaVivienne Westwood revijom pod nazivom “Everything is connected” predstavila…\nHuawei Technologies, jedna od vodećih svetskih IKT kompanija, bila je prošlog vikenda partner glamuroznog modnog spektakla ispred zidina Starog grada u Budvi.\nČuvena britanska kreatorkaVivienne Westwood revijom pod nazivom “Everything is connected” predstavila je 31. maja modele za proleće i leto 2014. u “novoj verziji“.\nAscend P7, novi Huawei premium model, bio je oficijelni smart telefon događaja i glavni paparazzo u backstage-u. To mu je obezbedila kamera od 13MP sa četvrtom generacijom Sony senzora i Image Signal procesorom, koja fotografije pravi za svega 1,2 sekunde. Za selfije je zadužena prednja kamera od čak 8 MP, a menekenke su je testirale među prvima.\nKolekcijom Vivienne Westwood za proleće/leto 2014. dominira pletena odeća toplih nijansi, koja savršeno pristaje na preplanulom telu. Među modelima ekstravagantne kreatorke koji su privukli posebnu pažnju javnosti su komadi koji u sebi sadrže reciklirana stakla od naočara izrezana u posebnim oblicima i motivima.\nHuawei je početkom maja u Parizu predstavio android telefon Ascend P7. Nadovezujući se na uspeh prethodnika- Huawei Ascend P6, novi pametni telefon odlikuju vrhunske karakteristike, ultra brzo povezivanje, značajno lakša navigacija i lepo izgrađen dizajn koji ga svrstava u premium klasu smart uređaja.\nHuawei Ascend P7 sa Vivienne Westwood u Budvi was last modified: June 4th, 2014 by Redakcija\nAscend P7BudvaHuaweiHuawei Ascend P7Vivienne Westwood\nNova kampanja za studente, učenike i profesore – Mac računari 10% povoljnije


Bundesliga 2021/22, 5. kolo - Dan u Beogradu\nNaslovna » Izlasci » Sport » Bundesliga 2021/22, 5. kolo\nBundesliga 2021/22: Džamal Musijala (foto: Alexander Scheuber / Bundesliga / Bundesliga Collection via Getty Images)\nAh Neša 17. septembar 2021. Sport, TV i online program Postavite komentar\nPobeda će im osigurati vrh tabele i bar još jednu nedelju ispred aktuelnog šampiona koji već ima impresivnu gol razliku. Volfsburg dočekuje Ajntraht iz Frankfurta, koji još nije ostvario pobedu u novoj sezoni.\nPosle iznenađujuće lake pobede u Barseloni (3:0) u Ligi šampiona, Bajern dočekuje Bohum, a Levandovski se nada golu na 19. uzastopnoj utakmici. I navijači Borusije Dortmund smatraju da je njihov tim favorit u utakmici protiv Union Berlina.\nDa napomenemo da je u četiri utakmice Levandovski postigao već šest golova – koliko i ceo tim Volfsburga – kao i impresivnih 29 golova na poslednjih 18 utakmica u svim takmičenjima! Na listi strelaca u Bundesligi, rekordera iz Bajerna juri Haland sa golom manje.\nNa drugom kraju tabele, „derbi dna“ igraju Grojter Firt i Herta. Obe ekipe su primile po 11 golova u prva četiri kola, dok je Herta postigla pet golova ali i ostvarila jednu pobedu, pa ima i veće šanse da postigne dobar rezultat na ovom gostovanju.\nJoš jedan tim pokušava da pobegne sa dna tabele: Augsburg će pokušati da se domogne tri boda protiv Borusije iz Menhengladbaha.\nEvo i malo zanimljivosti koju je pripremio AWS…\nPrethodni Pešačka nedelja i Biciklijada (19. septembar 2021)\nSledeći Sahrane i kremacije u Beogradu, 18. septembar 2021.


Iskorišćeno više od polovine budžeta za kapitalne investicije - Gradjevinarstvo.rs\nIskorišćeno više od polovine budžeta za kapitalne investicije\n- Imajući u vidu da tokom zime nema radova, pa samim tim ni trošenja budžeta za kapitalne investicije, realizacija rashoda za kapitalne investicije ne može se sagledati na osnovu podataka za nekoliko meseci, već se mora posmatrati na godišnjem nivou - navodi se u saopštenju.\n- Posebno je važno da izvedeni radovi na terenu u potpunosti prate finansijsku realizaciju budući da su javna preduzeća, kao uslov za isplatu subvencija, u obavezi da Ministarstvu dostavljaju mesečne izveštaje o povlačenju kredita i realizaciji projekata - dodaje Ministarstvo.\n- Među 30 projekata čiju realizaciju kontroliše Ministarstvo su najznačajniji i najveći projekti u oblasti saobraćajne infrastrukture, kao što su izgradnja Koridora 10, uključujući i Y krak kod Subotice, izgradnja Koridora 11, mosta Ljubovija-Bratunac, Žeželjevog mosta u Novom Sadu, te rekonstrukcija pruge Beograd-Bar i deonica na železničkom Koridoru 10 - navodi se u saopštenju.\nZa prugu Beograd-Stara Pazova ugovor o finansiranju potpisan je polovinom maja i početak radova očekuje se do kraja ove godine, dok je planirani početak radova na Obilaznici odložen jer Ministarstvo finansija nije završilo proceduru u vezi sa dobijanjem zajma kod kineske Eksim banke za ovaj projekat, dodaje se u saopštenju.\nMinistar finansija Srbije Dušan Vujović rekao je u subotu da je Srbija potrošila sedam milijardi dinara manje sredstava od planiranih investicija u prvih pet meseci, što znači da je podbacila sa planom, a da pitanje zašto smo podbacili treba uputiti preduzećima Koridori Srbije i Putevi Srbije.


Održan je događaj u svim zemljama članicama CADCAM Grupe od 10-13.10 2016. u sklopu turneje PADS WORLD TOUR | CADCAM DATA\nCADCAM Grupa je počev od 10. oktobra u Zagrebu, zatim 11. oktobra u Ljubljani i 13. oktobra u Beogradu, ugostila predavače iz kompanije Mentor Graphics, vodeće svetske kompanije u oblasti automatizacije dizajna elektronike. Stručnjaci iz CADCAM Grupe su zajedno sa stručnim predavačima iz kompanije Mentor Graphics, zainteresovanim kompanijama predstavili novo PADS VX.2 programsko rešenje za dizajn štampanih ploča.\nCelodnevni događaj bio je podeljen u nekoliko faza. Predavanje je počelo predstavljanjem novih mogućnosti i funkcionalnosti, kroz demonstraciju uživo. Prisutni su se kroz pitanja informisali detaljnije o procesima koji su im zanimljivi i zajedno sa predavačima učestvovali u demonstraciji ovog programskog rešenja.\nNastavak predavanja bio je fokusiran na uvodu u simulacije koje se koriste tokom razvoja štampanih ploča. Prisutni su se upoznali sa prednostima simulacija i uvideli da se pomoću njih može smanjiti broj potrebnih fizičkih prototipova, a samim tim se procesi ručnih merenja svode na minimum.\nUčesnicima je potom bio predstavljen MECODES, programsko rešenje koje povezuje elektronički i mehanički dizajn, kao neizostavni deo procesa kreiranja finalnog mehatroničkog proizvoda.\nU poslednjoj fazi predavanja, predstavljeno je softversko rešenje za simulaciju toplotnih pojava u elektronici. U današnje vreme, kada su konačni proizvodi sve manji i sve kompleksniji, neizostavno je da postoji termalna stabilnost. U tom smislu prisutni su dobili više informacija o programskom rešenju FLoTHERM XT za toplotne simulacije. Pomoću njega može se predvideti protok toplote ujedno unutar i oko elektronskih uređaja i pruža potpunu integraciju sa programskim rešenjima za dizajn štampanih ploča.


Mesto okupljanja, sećanja i učenja - Glas Podrinja\nObeležena 107. godišnjica “Noćne krvave bitke na Drini\nPredsednik Skupštine grada Prokuplja, Dejan Lazić, predsednik opštine Bogatić Milan Damnjanović i potomak ratnika Zoran Đorđević, su ispred Spomen obeležja uručili Blagodarnice zaslužnim pojedincima i kolektivima za doprinos obeležavanju pobede II Topličkog gvozdenog puka u bici na Drini i čuvanju od zaborava velike pobede srpske vojske u Prvom svetskom ratu\nU sredu 08. septembra 2021. godine obeležena je 107. godišnjica „Noćne krvave bitke na Drini“, na Limanskoj adi u Badovincima u kojoj je hrabra srpska vojska branila Srbiju i Mačvu od nadmoćnijeg neprijatelja.\n-Iskoristio bih i ovu priliku da se zahvalim Zoranu Đorđeviću i Draganu Josipoviću, koji su svojim trudom, radom i entuzijazmom okupili sve nas danas ovde i ovo spomen obeležje uredili, da se ne zaboravi i da nas svakog 08. septembra podseti na sve heroje koji su izvojevali veliku bitku na ovom mestu- rekao je između ostalog u svom obraćanju predsednik Milan Damnjanović.\nU ime Mačvanskog upravnog okruga obratio se načelnik Vladan Krasavac pozdravljajući učesnike svečanosti i izražavajući zahvalnost svima koji su doprineli da se od zaborava sačuva ova istorijska pobeda srpskog naroda u Velikom ratu.\n-I ubuduće Limanska ada će biti mesto okupljanja i podsećanja na slavnu prošlost našeg naroda,koja se mora prenositi mladim pokolenjima- rekao je Krasavac.\nAutor knjige “Mačvani u balkanskim ratovima i u Prvom svetskom ratu”, istoričar Dragan Josipović, predstavnik Udruženja potomaka ratnika 1912.-1920. iz Bogatića, podsetio je o istorijskim činjenicama vezanim za početak Velikog rata, kako na području Mačve, tako i Srbije.\nKrajem avgusta 2019. godine na Limanskoj adi, aktivnošću i zalaganjem potomka palih ratnika, podignuto je spomen obeležje, u čast sećanja na slavne pretke koji su vojevali za otadžbinu ,kako bi se njihova hrabrost i junaštvo sačuvali od zaborava za pokolenja koja dolaze.\n-Mi se trudimo koliko je u našoj moći da vratimo sećanje na naše pradedove i podsetimo sve koji ne znaju da su ovde napisane zlatne stranice srpske istorije. To nam je dužnost i uz veliku pomoć opštine Bogatić, mi to uspevamo- naveo je Zoran Đorđević, potomak ratnika Drugog Topličkog gvozdenog puka.\nVence na Spomen krst položile su delegacije Vojske Republike Srbije, opštine Bogatić, Mačvanskog upravnog okruga, Mesne zajednice Badovinci, Posebne jedinice policije, delegacija grada Prokuplja, predstavnici opština Kuršumlija i Lazarevac, udruženja Snaga srpskih ocila, udruženja potomaka iz Bogatića, Kosanice i SUBNOR-a Bogatić.\nPredsednik Skupštine grada Prokuplja, Dejan Lazić, predsednik opštine Bogatić Milan Damnjanović i potomak ratnika Zoran Đorđević, su ispred Spomen obeležja uručili Blagodarnice zaslužnim pojedincima i kolektivima za doprinos obeležavanju pobede II Topličkog gvozdenog puka u bici na Drini i čuvanju od zaborava velike pobede srpske vojske u Prvom svetskom ratu.\nU umetničkom delu svečanosti pesmu napisanu za ovaj događaj govorio je badovinački pesnik Dragoljub Bata Cvetuljski, a nastupila je i pevačka grupa “Drina” iz Badovinaca.


Izvor: Krediti.rs - Arhiva vesti 12.01.2012 - Naslovi.net\nKrediti.rs » Arhiva vesti za četvrtak 12. januar 2012\nI zvanično predloženo osnivanje Razvojne banke Srbije\nKrediti.rs četvrtak, 12. januar 2012.\nSrbija bi uskoro mogla da dobije Razvojnu banku Srbije (RBS), budući da je Vlada Srbije danas u skupštinsku proceduru uputila Predlog zakona o RBS. Minimalni osnivački kapital iznosiće 400 mil EUR u dinarskoj protivvrednosti, predmetni kapital će se obezbediti iz republičkog budžeta, a Srbija mora... »\nAutor: S. B. Građani u ovoj godini, zahvaljujući promeni zakona, plaćaju porez na imovinu jednak prošlogodišnjem. Zbog zaštite socijalnog statusa vlasnika nekretnina, dugo najavljivano povećanje odloženo. Građanima već 15. februara ističe rok za plaćanje prve rate poreza na imovinu. I kada stignu... »\nAutor: D. I. Krasić Banke i građanima nude gotovinske zajmove uz 100 odsto depozita. Ovakvi krediti u suštini su pogodniji za firme. Iako krediti sa sto odsto depozita postoje u Srbiji već odavno, bankari ih tek od nedavno aktivno nude svima koji imaju bar neku ušteđevinu. Pronalaze se razni načini... »\nNBS: Veće devizne rezerve\nAutor: D. N. Devizne rezerve Narodne banke Srbije povećane su u decembru za 659,4 miliona evra i na kraju tog meseca su prema preliminarnim podacima dostigle nivo od 12.05 milijardi evra. Tome su najviše doprineli prilivi po osnovu izdvajanja obavezne devizne rezerve u neto iznosu od 555,4 miliona... »


Privredna komora RS nagradila 20 firmi za razvoj domaćeg proizvoda - Akta.ba\n18.04.2013. 09:03 / Izvor: Glas Srpske\nNagrađena su preduzeća “Vitinka”, “Prirodno bilje”, “Vinarija Jungić”, “Fates”, “Mladegs pak”, “Banjalučka pivara”, “Bimal”, “BB Print”, “Lasta”, “Milteks”, “Fagus”, “Vitaminka”, “Sana elvis”, “Veleprehrana”, “Podrumi Vukoje 1982”, “Kolorit”, pekara “Radić”, “Smart system solution”, “Pingvin”, “Sana linea”.\n„Mi smo privreda koja ima šta da pokaže, ali treba mnogo da radimo na razvijanju svijesti naših građana o važnosti kupovine domaćih proizvoda. RS nema vremena da čeka strane investitore i treba sopstvenim kapacitetima, razvojem privrede i novim zapošljavanjem da radi na stvaranju pretpostavki za održivost privrede i funkcionisanje sistema u cjelini“, istakao je Đurić.\nDirektor banjalučke “Vitaminke” Žarko Mikić rekao je da je “Vitaminka” dobila nagradu za kvalitet za sok od jagode, te da je za njih ova nagrada veoma značajna jer se radi o proizvodu, u potpunosti domaćeg porijekla, sa izuzetkom ambalaže.\nDirektor “Podruma Vukoje 1982” Radovan Vukoje rekao je da su prošle godine ostvarili zavidne rezultate.\n„Bilo je dosta priznanja, ali ono što je sigurno obilježilo prošlu godinu je prvo pjenušavo vino koje je izašlo na tržiše RS iz Podruma Vukoje“, rekao je Vukoje.\nPomoćnik generalnog direktora preduzeća “Bimal” iz Brčkog Ševal Suljkanović istakao je da je veoma zadovoljan priznanjem koje su dobili, te da je njihov cilj da u idućem periodu prerade što više domaćeg sjemena.\nBorko Đurić je rekao da Privredna komora ove godine obilježava dva jubileja, odnosno 20 godina rada i deset godina manifestacije “Izbor najuspješnijih u privredi RS”.\n#Izbor najuspješnijih u privredi Republike Srpske\n#Smart system solution\nPingvin d.o.o. Laktaši, u stečaju\nCara Dušana br.71 78252 Laktaši\nAD LASTA Istočno Sarajevo\nKarađorđeva 19. 71123 Istočno Novo Sarajevo


Izmena režima saobraćaja prvog dana škole\nSprovođenje novog režima saobraćaja počinje od ponedeljka 3. septembra ove godine. Odnosi se na deo ulice Svetog Save između ulica Srpskih Vladara i Dimitrija Tucovića - lokacija pored OŠ "Žarko Zrenjanin".\nNovim režimom saobraćaja zabranjuje se parkiranje vozila na kolovozu van obeleženih parking mesta na lokaciji pored pkole i Sportskog saveza.\n"S obzirom na prisutan problem stvaranja gužvi, parkiranjem vozila ispred školskih ulaza u neposrednoj blizini školskih dvorišta, Opštinsko Veće je bilo prinuđeno da izvrši promenu režima saobraćaja", navodi se u saopštenju.\nPočev od septembra, saobraćajni policajci će vršiti pojačane kontrole prometa na putevima, ulicama i raskrsnicama u zonama škola, kojima se najčešće kreću učenici prilikom dolaska u školu i povratku kući, zavisno od rasporeda školskih časova.\n"Pomenuta izmena režima saobraćaja je jedna od preventivnih mera i aktivnosti koje se sprovode a koji ima za cilj unapređenje bezbednosti učenika osnovne škole i bezbednost školske imovine", navode iz SO Apatin.\nGrađanima se savetuje da za potrebe dovoženja učenika u školu koriste alternativna mesta u drugim ulicama.\nTagovi: Saobraćaj Apatin Škola Sportski savez Zabrana parkiranja


Onlyclubbing.com - Richie Hawtin najavio interaktivnu aplikaciju Closer!\nRichie Hawtin najavio interaktivnu aplikaciju Closer!\nRichie Hawtin je otkrio detalje nove interaktivne aplikacije “Closer“.\nAplikacija je dizajnirana da publici bliže dočara šta sve DJ ili Live izvođač rade iz pulta. Septembar ove godine je planiran za njen izlazak, a ideja za njen razvoj je potekla iz Hawtinovih Live izvođenja u okviru “Close” turneje koja traje već nekoliko godina.\nOn je prvi put javno govorio o aplikaciji u intervjuu za Telekom Electronic Beats Podcast koji možete preslušati ispod.\nIako aplikacija pod tim nazivom već postoji, ona još uvek ne poseduje interaktivne funkcije koje on želi da ima. Sada možete putem nje da pogledate prethodne “Close” setove i da ih skinete, čak i da menjate nekoliko uglova kamere. Ali kada se doda Live prenos i još kamera, Hawtin smatra da će aplikacija tada biti kompletna i doživljaj gledalaca na potpuno novom nivou.\nTags: richie hawtin aplikacija 2019 closer


Uskoro rekonstrukcija Miletićeve ulice - Novi Sad\n19:02:00 21.02.2017, Komentara: 0\nNovi Sad - Uskoro bi trebalo da počne rekonstrukcija Miletićeve ulice, na potezu od Grčkoškolske do Ulice Jovana Subotića. Time će, prema planu, biti rekonstruisana kanalizaciona i vodovodna mreža, izgrađena saobraćajna površina i javno osvetljenje.\nRekonstruisaće se kućni i slivnički priključci i povezati na postojeći kolektor, i biće postavljeno 14 zidnih fenjera, rečeno je "Dnevniku" u Upravi za građevinsko zemljište i investicije, uz napomenu da će se vrsta svetiljki i način osvetljenja u potpunosti uklopiti u vrstu i način osvetljenja okolnih ulica, čime će biti zadovoljene potrebe i pešaka i saobraćaja.\nRekonstrukcijom je predviđena izgradnja novih saobraćajnih površina, širine od 5,5 metara na deonici od Ulice Jovana Subotića do kraja Trifkovićevog trga, dugoj 210 metara, i 3,5 metra od Trifkovićevog trga do uklapanja kod Grčkoškolske ulice, dugoj 120 metara. Celom dužinom planirane su pešačke staze s obe strane ulice.\nDatum početka i završetka radova biće poznati nakon okončanja postupka javne nabavke za najpovoljnijeg izvođača radova, a za sada nije poznato da li će ulica biti zatvorena za saobraćaj, i koliko dugo.


Turci osvajaju Srbiju — ovog puta bez jatagana - Sputnjik Srbija\n09:10 20 Jun 2021\n20:04 11.07.2017 (osveženo 20:14 11.07.2017) Preuzmite kraći link\nUčešće na 22. Svetskom kongresu nafte u Istanbulu predsednik Srbije Aleksandar Vučić je ovih dana iskoristio da tokom susreta sa Erdoganom ugovori dolazak velikog broja turskih biznismena iz različitih sektora.\nSpoljnotrgovinska razmena Srbije i Turske, koja je prošle godine dostigla 900 miliona evra, približila se cilju od milijarde evra koji smo definisali pre dve godine.\nGde su mogućnosti Srbije za saradnju sa tako snažnom privredom čiji je ekonomski rast bio veći nego što su imale 23 zemlje Evropske unije? U poslednjih deset godina Turska je utrostručila BDP koji iznosi 861 milijardu dolara, to jest 11 hiljada dolara po glavi stanovnika. Pozitivni višegodišnji trendovi turskog rasta bili su zaustavljeni 2014. godine zbog rata u regionu, pa je rast bio „skroman“, svega tri odsto godišnje, što je, međutim, još bilo bolje od proseka zemalja EU, ali daleko ispod turskih ambicija.\nMinistar trgovine i turizma Rasim Ljajić za Sputnjik kaže da je predstojeća poseta Erdogana Srbiji posebno važna zbog činjenice što s njim dolazi veliki broj privrednika.\n„Uglavnom su ti politički signali u Turskoj jako važni za odluku nekog investitora kada se opredeljuje gde će ulagati svoj novac“, ukazuje Ljajić u razgovoru za Sputnjik.\nOn ističe da već ima značajnih pomaka kada su u pitanju turske investicije, jer u Srbiji postoji više od 400 turskih privrednih subjekata registrovanih ovde. Kako napominje, nisu to samo velike kompanije, ima tu od malih radnji do fabrika, ali je svakako značajno povećan broj turskih preduzeća nego pre, recimo, tri godine.\n„To je velika promena u odnosu na relativno kratak prethodni period, što znači da stvaramo povoljnu klimu za turske investitore. Bukvalno ne prođe ni jedna nedelja da neka od turskih kompanija ne dođe ovde, pokaže interes za ulaganje. Najveći broj tih većih ulagača odnosi se na oblast tekstilne industrije i uglavnom se skoncentrišu na jug Srbije, Niš, Leskovac, Lebane“, navodi Ljajić.\nTo je, smatra, posebno važno jer je reč o nerazvijenom kraju Srbije, ali i jer je reč o radno intenzivnoj grani koja zapošljava veliki broj radnika, posebno žena.\n„Za dva-tri meseca će početi da radi fabrika u Lazarevcu, verujem i još neke od fabrika koje su u završnoj fazi pregovora. U Lebanu će jedna početi da radi 1. oktobra. Sasvim sigurno ćemo do kraja godine imati skoro 10.000 radnika u turskim kompanijama“, kaže ministar trgovine i turizma, napominjući da je reč uglavnom o tekstilnim pogonima.\nGovoreći o robnoj razmeni, ističe da ona iz godine u godinu, od potpisivanja Sporazuma o slobodnoj trgovini 2009. godine, konstantno raste, kao i srpski izvoz.\n„Naš izvoz od potpisivanja sporazuma o slobodnoj trgovini je povećan 7,5 puta, a ukupna spoljnotrgovinska razmena je povećana 3,5 puta. Svakako tu ima prostora za dalje unapređenje, robna razmena je prošle godine bila 847 miliona evra, a cilj je da dostignemo milijardu evra robne razmene“, napominje ministar trgovine.\nRešava li Turska energetsku budućnost regiona?\nRadi toga se, dodaje on, već intenzivno vode pregovori sa turskom stranom o daljoj liberalizaciji sporazuma o slobodnoj trgovini. Bilo je nekoliko rundi razgovora i plan je, kaže, da se do jeseni taj posao okonča kako bi robna razmena dostigla tu željenu milijardu evra.\nTo praktično znači da će biti proširena lista srpskih proizvoda koji bi se u Tursku izvozili bez plaćanja carine i naša je namera, dodaje Ljajić, da na listi budu prehrambeni proizvodi gde imamo potencijala za izvoz, poput ulja, šećera…\n„Ono čim mi nismo zadovoljni jeste pokrivenost uvoza izvozom, još uvek puno više uvozimo nego izvozimo i nadam se da će se u narednom periodu i to promeniti“, ističe on.\nTreći oblik privredne saradnje odnosi se na investicione projekte, gde je Turska zainteresovana da kreditira infrastrukturne projekte. Tako su pokazali zainteresovanost, kaže Ljajić, da sa deset miliona dolara pomognu rekonstrukciju aerodroma u Lađevcima, kako bi on bio i vojna i civilna vazdušna luka. Imaju interes i za izgradnju auto-puteva, o čemu će se tek razgovarati, dodao je on.\nNa pitanje u kojoj meri Srbija koristi zajedničko privredno predstavništvo, koje je u okviru trilateralne saradnje Srbije, BiH i Turske krajem prošle godine otvoreno u Istanbulu, Ljajić ističe da je njegovo korišćenje u početnoj fazi, ali da smo trenutno usredsređeni na promociju srpskog turizma.\nI napominje: U 2016. godini turski turisti su bili na prvom mestu po dolascima u Beograd, a na trećem po dolascima u Srbiju, tako da očekujemo da će četiri leta dnevno, između Istanbula i Beograda, bezvizni režim koji imamo i dobri politički odnosi, uticati na veći broj dolazaka turskih turista u Srbiju.\nUz to dodaje da se veliki broj investitora iz oblasti tekstilne industrije bavi i turizmom. Tako je, kaže, na primer, kompanija s čijim je predstavnicima ovih dana Vučić razgovarao u Istanbulu, vlasnik i velikih hotela u Turskoj.\n„Ti ljudi imaju više biznisa. Važno je da dođu ovde i pokrenu proizvodnju u oblasti tekstilne industrije, ali je svako od njih pokazao spremnost da kroz određeno vreme uđe i u drugi biznis najčešće turizam i otuda i zainteresovanost za banje, kupovinu ili izgradnju hotela. I ta će se tema sasvim sigurno vrlo brzo otvoriti“, ističe Ljajić za Sputnjik.\nbescarinski izvoz, robna razmena, zaposleni, privrednici, privreda, tekstilna industrija, turizam, investicije, Rasim Ljajić, Redžep Tajip Erdogan, Aleksandar Vučić, Istanbul, Srbija, Turska


Jeleni Ristić specijalna plaketa za humanitarni rad - Novak Djokovic Foundation\nVesti\tNovosti i informacije Jeleni Ristić specijalna plaketa z...\nJeleni Ristić specijalna plaketa za humanitarni rad\nby NDFAdmin, Objavljeno 12. мај 2014.\nIzvršna direktorka Novak Đoković Fondacije Jelena Ristić dobila je specijalnu plaketu za doprinos u humanitarnom radu i radu sa omladinom u Republici Srbiji. Plaketa je uručena na svečanoj Akademiji Humanitarno-sportske manifestacije „Nastavi tradiciju“ koja je održana sinoć u Beogradu na Fakultetu za sport i fizičko vaspitanje („DIF“).\nJelena Ristić je podsetila da Novak Đoković Fondacija postoji od 2007. godine, a da od 2012. godine ima usmerenu misiju da deci u Srbiji omogući bolje uslove i lepše detinjstvo.\n„Otvorili smo tri Školice života u kojima više od stotinu dece danas pohađa predškolski program, a u planu je da do kraja godine otvorimo četiri. Podržali smo projekat Podrške porodice u riziku i uvođenje usluge Porodični saradnik koji sprovodimo zajedno sa UNICEF-om i Vladom Srbije. Pokrenuli smo obnove školskih biblioteka, sakupljali garderobu za Svratište i svakog dana se trudimo da doprinesemo ostvarenju našeg cilja“, istakla je Ristićeva. Ona je naglasila da Fondacija funkcioniše kao tim i na isti način doživljava humanitarnu misiju. „Verujemo da zajedno sa partnerima možemo još više da doprinosimo i trudimo se da nas bude što više. Sanjamo velike snove i druge ohrabrujemo da čine isto“.\nIzvršna direktorka fondacije je na kraju dodala da humanitarni rad nije samo davanje novca, jer pomoć može da dođe u raznim oblicima, od najednostavnijih poput, pružanja ruke, osmeha, otvaranja vrata nejakoj osobi… sve do doniranja sopstvenog vremena, energije i ekspertize kako bi se pomogla uspešna realizacija projekata.\n„Verujemo u svet gde svako dete ima podjednaku šansu da izraste u produktivne ličnosti. Mi verujemo u njihove snove“, – Jelena Ristić.


Zaplenjeno više od tri kilograma srebra, zlata i dragog kamenja - juGmedia\nCarinici su na graničnom prelazu Gradina, na srpsko-bugarskoj granici, prilikom izlazne kontrole zaplenili preko 3,2 kilograma zlatnog i srebrnog nakita, 76 kamenčića nalik dragom kamenju i oko 70 muških časovnika, čija će ukupna vrednost biti poznata nakon stručne ekspertize,saopštila je Uprava carine.\nPrekršaj je otkriven kada je za selektivnu kontrolu izdvojen automobil „Mercedes Benz“ nemačkih registarskih oznaka, kojim su putovala dvojica muškaraca, pedesetdevetogodišnji vozač, nemački državljanin turskog porekla i pedesetdvogodišnji suvozač, državljanin Turske.\nOni su tokom uobičajene konverzacije sa carinikom, koja je vođena na turskom jeziku, rekli da nemaju ništa da prijave, osim ličnog prtljaga. Međutim, prilikom započete detaljne kontrole automobila, carinik je uočio vidljivu nervozu jednog od putnika, što ga je navelo da najpre izvrši njegov detaljan pretres. Tada je u prostoru ispod kaiša u unutrašnjem delu pantalona pronašao dve pvc kesice, u kojima je bilo 30 komada zlatnog prstenja i 76 kamenčića, nalik dragom kamenju, različitih oblika, veličina i boje,navodi se u saopštenju.\nPored nakita i satova, privremeno je zadržan i automobil, jer vrednost zaplenjene robe koju je bilo moguće proceniti odmah, prelazi jednu trećinu vrednosti vozila,kaže se u saopštenju.


Subvencije zarada za 410 zaposlenih osoba sa invaliditetom - CdM\nSubvencije zarada za 410 zaposlenih osoba sa invaliditetom\nDo kraja avgusta Zavod za zapošljavanje raspisaće novi javni poziv za raspodjelu 1,5 miliona eura iz Fonda za profesionalnu rehabilitaciju i zapošljavanje lica sa invaliditetom, za finansiranje grant šema. Riječ je o drugom dijelu granta, pošto je predviđeno da se ove godine usmjere tri miliona eura u podsticaj zapošljavanja i rehabilitacije osoba sa invaliditetom.\nU ZZZ ističu da od poziva do poziva raste interesovanje za grantove, stižu projektne ideje i u duplo većoj vrijednosti od trenutno raspoloživivih sredstava.\nPrethodnim pozivom su, kako naglašvaju, zbog minulih izbora, bili isključeni javni sektor, lokalne samouprave, javne ustanove i državna preduzeća.\n“Vidljivi su pomaci kod realnog sektora ne samo za odobravanje bespovratnih sredstava, nego i u promjeni svijesti i korišćenju subvencija pri zapošljavanju lica sa invaliditetom. Posljednji grant dobilo je 11 poslodavaca iz realnog i 14 iz nevladinog sektora”, kaže načelnica Fonda za profesionalnu rehabilitaciju i zapošljavanje lica sa invaliditetom Enesa Rastoder.\nPrema posljednjim podacima 266 poslodavaca u Crnoj Gori ostvaruje pravo na subvenciju zarade za 410 zaposlenih lica\nsa invaliditetom, od kojih je 258 zaposleno na neodređeno, a njih 152 na određeno vrijeme. Brojke same po sebi nijesu velike, ali u poređenju sa prethodnim periodom pokazuju rast i promjene u ovoj oblasti.\n“Pravo na subvencije za zapošljavanje lica sa invaliditetom ostvaruju poslodavci iz civilnog sektora, privredna društva, javne\nustanove, opštine. Subvencije se odnose na bespovratna sredstva za prilagođavanje radnog mjesta i uslova rada, kredite pod povoljnim uslovima za kupovinu mašina, opreme i alata potrebnog za zapošljavanje lica sa invaliditetom, učešće u finansiranju ličnih troškova asistenta, pomagača u radu, subvencije zarade”, navodi Rastoder.\nPrema njenim riječima, kroz set mjera i aktivnosti određenih Zakonom o profesionalnoj rehabilitaciji i zapošljavanju lica sa invaliditetom nastoje se umanjiti ili upotpunosti ukloniti prepreke u zapošljavanju ove kategorije građana.\nNa evidenciji Zavoda za zapošljavanje nalazi se 6.918 osoba sa invaliditetom, od čega je 3.513 žena.\nZavod za zapošljavanje javno je pozvao nevladine organizacije koje se bave unaprjeđenjem zapošljavanja lica sa invaliditetom, da predlože kandidata za člana Komisije za ocjenu predloga projekata, po javnom pozivu, za dodjelu sredstava Fonda za profesionalnu rehabilitaciju i zapošljavanje lica sa invaliditetom, za finansiranje grant šema. Članstvo u Komisiji je na period 2018-2020. Javni poziv nalazi se na internet stranici ZZZCG.\nTagoviosobe sa invaliditetom Zapošljavanje zavod za zapošljavanje Crne Gore


Gradsko veće: Najviše prihoda od poreza na zarade | Lokal | Vesti\nRTV Pančevo Lokal Gradsko veće: Najviše prihoda od poreza na zarade\nGradsko veće: Najviše prihoda od poreza na zarade\nPANČEVO, 17. jul 2018. (TV Pančevo) – Članovi Gradskog veća jednosglasno su usvojili šestomesečni izveštaj budžeta grada za period januar-jul. Takođe su usvojeni finansijski planovi javnih komunalnih preduzeća. Deveta manifestacija "Eko-regata Tamiš" proglašena gradskom manifestacijom, koja će biti održana u avgustu.\nNa sednici Gradskog veća jednoglasno je usvojen šestomesečni izveštaj budžeta grada Pančeva za period januar-jun 2018. godine. Ukoliko se posmatraju planirani i ostvareni prihodi bez prenetih sredstava, ostvaren prihod iznosi 46,22 posto, dok ukupni rashodi iznose 40,98 posto u odnosu na plan.\n- U okviru ostvarenih prihoda klasične budžetske potrošnje, milijardu 7990 miliona dinara, najveće učešće ima porez na zarade 44,35 posto, porez na imovinu učestvuje sa 18,55 posto, naknada za zaštitu životne sredine 10,4 posto, porez na prihode od samostalnih delatnosti 8,45 posto. Na osnovu svega u periodu januar-jun 2018. godine ostvareni prihodi i primanja sa uključenim prenetim sredstvima 3 milijarde, 22 miliona 960 hiljada ili 54,5 posto u odnosu na planirane prihode. Ukoliko se posmataraju planirani i ostvareni prihodi bez prenetih sredstava ostvarenje iznosi 46,22 posto. U periodu januar jun 2018. na teret sredstava budžeta izvršeni su ukupni rasodi izdaci u iznosu 2 milijarde 322 miliona ili 40,98 posto u odnosu na plan, objasnila je Sanja Ilić iz Sekretarijata za finansije Gradske uprave.\nOve godine "Eko-regata Tamiš" proglašena je za gradsku manifestaciju i u saradnji sa Turističkom organizacijom Pančeva u avgustu će biti organizovana deveta po redu. Cilj ove manifestacije da promoviše brigu i podigne svest o očuvanja reke Tamiš.\n- Ove godine "Eko-regata Tamiš" biće organizovana tri dana 8, 18. i 19. avgusta. Polazak regate je iz Pančeva, ide se ka Jabuci i Glogonju i nastavlja se ka Opovu. Povratak regate predviđen je za 19. Manifestacijom su obuhvaćena naseljena mesta, kaže Gordana Ćirić iz Sekretarijata za privredui ekonomski razvoj.\nNa sednici Gradskog veća usvojeni su finansijski izveštaji javnih komunalnih preduzeća "Grejanje","Vodovod i kanalizacija", "Higijena" i "Zelenilo".


"Izuzetno važno gostovanje, neće biti lako i potcenjujemo. Idemo maksimalno da odigramo, bolja smo ekipa od njih. Oni će i pored gola minusa sigurno da budu veoma motivisani. Jedan pogodak na startu meča puno bi značio na putu do pobede", rekao je Babović.\nVezista Marko Jevtović istakao je da će ekipa trijumfom želi da potvrdi prolaz u treće kolo kvalifikacija za elitno takmičenje.\n"Očekujem otvoreniju igru Dile, videli smo da su se branili sa 10 igrača u Beogradu, što je za mene bilo neverovatno. Idemo na pobedu kako bismo potvrdili prolaz", rekao je Jevtović.\nOn je poručio da još ne razmišlja o rivalu u trećem kolu Lige šampiona, najverovatnije Steuaui.\nKako su saopštili crno-beli, u avionu se pored kompletnog stručnog štaba našlo mesta i za sledećih 19 igrača:\nGolmani: Živko Živković i Kljajić\nOdbrna: Ćirković, Nemanja Petrović, Vulićević, Balažic, Bogosavac, Fabricio\nVezni red: Ilić, Babović, Brašanac, Jevtović, Andrija Živković, Ninković, Trujić, Lukić\nNapad: Božinov, Šaponjić, Abubakar.\nSletanje u Tbilisi je predviđeno za 13 sati po srednjeevropskom vremenu, a potom smeštanje u hotel ,,Holidej in’’ u Tbilisiju. U 16:30 crno-bele čeka trening na stadionu u Tbilisiju, a meč se igra u utorak od 14.30 po našem vremenu na stadionu Tengiz Burjanadze u Goriju, koji prima oko 5.000 gledalaca.


RT: Dok je Bajden zabranio izvoz odbrambenih proizvoda u Rusiju, „zbunjena“ Moskva otkriva da nije dobila američko oružje od Drugog svetskog rata\nIzvor: Vostok.rs, 03.Mar.2021, 14:46\nRuska služba za vojno-tehničku saradnju izrazila je „zbunjenost“ nakon što je Vašington zemlji nametnuo zabranu izvoza „odbrambenih proizvoda i usluga“, uprkos tome što Rusija nije primila američko oružje od 1945. godine. U utorak je američki državni sekretar Entoni Blinken predstavio nove sankcije Moskvi nakon navodnog trovanja i „pokušaja atentata na ruskog opozicionara Alekseja Navaljnog“. „Američka vlada iskoristila je svoja ovlašćenja kako bi poslala jasan signal da ruska upotreba hemijskog oružja i zloupotreba ljudskih prava imaju ozbiljne posledice“, navodi se u izjavi Blinkena. Kao deo ograničenja, Rusija je uključena u odeljak 126.1 američkih propisa o međunarodnom prometu naoružanja, što u suštini znači da bi bilo kakav zahtev Moskve za kupovinu proizvoda u vezi sa odbranom bio odbijen. „Juče je objavljeno o još američkih sankcija protiv naše zemlje. U ovom konkretnom slučaju, što se tiče izvoza oružja, to izaziva zbunjenost“, navodi se u saopštenju savezne službe. „Snabdevanje oružjem iz Sjedinjenih Država u Rusiju se ne vrši i, naravno, nije planirano.“\nVladino telo je takođe primetilo da je poslednji put bilo koja vojna oprema isporučena Rusiji iz SAD-a bila tokom Drugog svetskog rata, koji se završio 21. avgusta 1945. godine.\nU razgovoru za moskovski dnevnik RBK, ekspert Ruskog saveta za međunarodne poslove Andrej Frolov primetio je da će nove sankcije verovatno biti beznačajne i da ne predstavljaju nikakvu pretnju za vojno-industrijski kompleks, koji se ne oslanja na američke zalihe. Drugi stručnjak, Ruslan Puhov iz istraživačkog Centra za analizu strategija i tehnologija, otkrio je da ograničenja zapravo neće sprečiti bilo kakve izvozne ugovore ako SAD žele da ih primene. Konkretno, on je naveo primer "Rosoboroneksporta", koji je uklonjen sa liste sankcija radi potpisivanja ugovora o snabdevanju avganistanske vojske helikopterima, a odmah zatim vraćen na spisak. U utorak su SAD objavile o uvođenju sankcija protiv Rusije zbog navodnog pokušaja atentata na Navaljnog. Pored ograničenja protiv vojno-industrijskog kompleksa, one su uvedene i protiv nekoliko zvaničnika i organizacija. Izvor: Vostok / RT\nVostok.rs: SAD: Rusija može izbeći buduće sankcije samo ako preuzme odgovornost da više neće koristiti hemijsko oružje\nIzvor: Vostok.rs, 04.Mar.2021, 09:11\nVašington više neće rušiti režime i nametati demokratiju silom, pošto to ne donosi rezultate, izjavio je američki državni sekretar Entoni Blinken.. U televizijskom obraćanju Amerikancima, Blinken je naglasio da sadašnje američko rukovodstvo neće prestati da podržava demokratiju. „Nećemo...


Obradović: Nikakva saradnja sa SNS | N1 Srbija\nObradović: Nikakva saradnja sa SNS\nPredsednik pokreta Dveri Boško Obradović poručio je da koalicija Dveri i Dosta je bilo (DJB) posle izbora neće ulaziti ni u kakvu saradnju sa Srpskom naprednom strankom (SNS) i može biti samo deo nove većine sa predstavnicima opozicije.\nObradović je objasnio da su se Dveri i DJB pisano obavezali da posle izbora neće ulaziti ni u kakvu saradnju sa SNS i strankama koje su sada deo vlasti u Beogradu.\n"Možemo, dakle, biti deo nove vladajuće većine isključivo sa ostalim predstavnicima opozicije, ali je poenta u tome što mi unosimo jedan kontrolni mehanizam da posle smene Vučića, (Siniše) Malog i (Gorana) Vesića ne ostane sve isto kao do sada", dodao je on.\nPredlog Dveri, podsetio je Obradović, bio je da se za beogradske izbore formira jedna šira opoziciona kolona - Dveri, Demokratska stranka Srbije (DSS), DJB i Zdrava Srbija i da kandidat za gradonačelnika i nosilac liste bude jedna poznata nestranačka ličnost.\nUpitan ko bi to bio, Obradović je rekao da "to ime čuvamo za drugi put, jer nije došlo do dogovora".\nObradović je istakao i da je DSS bila upućena molba da raskine lokalne koalicije sa SNS, jer zajedno drže vlast u dve beogradske i više opština širom Srbije, ali ta stranka nije bila spremna na tako nešto.\nOn je naglasio da nema normalnih izbornih uslova, niti slobodnih medija.\n"Svi iz vrha RTS, posebno iz uredništva informativnog programa, potiču iz vremena DS i sada samo služe novim gazdama kao što su služili i režimu Borisa Tadića", rekao je Obradović koji ističe da nema smisla u prazno protestovati ispred RTS.\n"Treba ga blokirati i ne razilaziti se dok ne bude ponovo slobodan", naglasio je on.\n"Nadam se samo da ćemo posle ovih izbora svi zajedno u opoziciji biti pametniji da mnogo bolje pripremimo zajedničku strategiju za nastupajuće vanredne republičke izbore", rekao je Obradović.\nOn smatra da će vanrednih parlamentarnih izbora biti, jer će se "sa padom Vučića sa vlasti u Beogradu mnoge stvari promeniti u Srbiji".\n"Ako ne padne 4. marta, pašće zbog Kosova i Metohije, jer je to zadatak zbog kojeg ga je Zapad doveo na vlast", smatra Obradović i navodi da taj rok ističe i sada se mora završiti ono što je obećano "zapadnim mentorima".\nObradović smatra i da opozicija ne mora da ide u jednoj koloni da bi pobedila Vučića, već je poenta da sve prave opozicione kolone budu iznad cenzusa i da se time obezbedi nova većina za smenu vlasti.\nTagovi: Boško Obradović , dveri , beogradski izbori\nA kom mediju je gore pomenuti intervju Bosko dao?\nDobro je od pocetka biti iskren.\nNi slučakno saradnja sa SNS.


NOVA POHVALA NA RAČUN NAŠE ZEMLJE: Srbija tema broj jedan - "vakcina diplomatija" predsednika Vučića u centru pažnje! | Najnovije vesti - Srbija danas\n03.07.2021. • 08:41 Srbija Danas/Novosti\nNOVA POHVALA NA RAČUN NAŠE ZEMLJE: Srbija tema broj jedan - "vakcina diplomatija" predsednika Vučića u centru pažnje!\nNa sajtu Atlantskog saveta objavljen je članak sa temom velikog uspeha procesa vakcinacije u Srbiji, u kojem se objašnjava kako je predsednik Vučić došao u centar pažnje u specifičnoj "vakcina diplomatiji".\nJedanaest dana nakon što je COVID-19 proglašen globalnom pandemijom, TV publika u Srbiji je doživela izvanredan prizor. Predsednik države Aleksandar Vučić poljubio je kinesku nacionalnu zastavu kao znak zahvalnosti za medicinsku opremu, ličnu zaštitnu opremu, a kinesko medicinsko osoblje sletelo je u Beograd 22. marta 2020. Preko noći su širom srpske prestonice nikli bilbordi na kojima su predsednik Kine i natpis "Hvala, brate Si", piše atlanticcouncil.\nSRBIJA NIKAD NEĆE UVESTI SANKCIJE RUSIJI: Sastali se ministar Vulin i Dmitri Patrušev (VIDEO)\nMARKO ĐURIĆ NA JOŠ JEDNU DIPLOMATSKU DUŽNOST: Ambasador Srbije i u Kolumbiji\nVUČIĆ UPUTIO BAJDENU KRUPNE REČI: Imao specijalnu poruku za američkog predsednika\nPomenuti sajt, izvor ovog - kako nazivaju - pravog primera kineske diplomatije, izgrađen je na naprednim ekonomskim i diplomatskim vezama između Pekinga i Beograda. Nakon medicinske pomoći koja je stigla u Srbiju, Kina je finansirala mrežu laboratorija za sprovođenje testova na korona virus. Sredinom januara drugi avion u Srbiju je isporučio seriju od milion doza kineske vakcine "Sinofarm". Predsednik Vučić je ponovo na aerodromu dočekao kineske vakcine.\nPola godine kasnije, kako ističe atlanticcouncil narativ se promenio. Više se ne radi o tome da Kina napada Zapad sa Balkana, već o sposobnosti Srbije da uradi više od onoga, kako navode, što se očekivalo da može. Srpske vlasti postigle su impresivan napredak u vakcinisanju svojih građana - i upotrebi vakcina kao "diplomatskog alata":\nU zemlji koja ima nešto više od sedam miliona stanovnika, dato je 5,15 miliona doza, nastavlja svoju ocenu atlanticcouncil. Više od 2,4 miliona ljudi - preko trećine građana Srbije - dobilo je dve doze vakcijne. Srbija je donirala vakcine susedima kao što su Crna Gora, Severna Makedonija, Republika Srpska i Bosna i Hercegovina. LJudi iz susednih zemalja mogli su da se registruju i vakcinišu tokom posete Srbiji.\nSrbija se, međutim, nije oslonila samo na to. Zapravo, Srbija je dobila prvu pošiljku vakcine protiv virusa korona kompanije Fajzer već u decembru 2020. godine, a premijerka Ana Brnabić tada se vakcinisala - daleko pre većine drugih evropskih lidera. Ruska vakcina Sputnjik Ve stigla je u januaru; kasnije, početkom juna, beogradski Institut Torlak postao je prvi objekat van Ruske Federacije koji ga je proizveo. Srpska pošiljka vakcine AstraZeneka stigla je u februaru. Srbija je uzimala vakcine iz svih izvora - Kine, Rusije i zapadnih kompanija - i maksimalno iskoristila zalihe koje je akumulirala.\nU slučaju Srbije, "vakcina diplomatija" pokazuje fleksibilnost države. Srbija je u vakcinaciji svojih građana prošla mnogo bolje od svojih prozapadnih suseda, poput Severne Makedonije i Crne Gore, obe članice NATO-a. Vučić je zaslužio pohvale i u celom regionu.\nKako ocenjuje atlanticcouncil, velike su šanse da će predsednik Vučić i u narednom periodu nastaviti sa politikom saradnje sa partnerima i sa Istoka i sa Zapada. Predsednik Vučić je ovakvom "vakcina diplomatijom" dospeo u centar pažnje, zaključuje atlanticcouncil.\nAleksandar Vučić Atlantski savez vakcinacija koronavirus Diplomatija pandemija covid 19 Srbija


LALIĆ: 280 POGINULIH BORACA SA SOKOCA NISU UZALUD DALI ŽIVOTE | SRNA\nLALIĆ: 280 POGINULIH BORACA SA SOKOCA NISU UZALUD DALI ŽIVOTE\nSOKOLAC, 8. NOVEMBRA /SRNA/ - Predsjednik Skupštine Boračke organizacije opštine Sokolac Željko Lalić rekao je danas da ta organizacija obilježavanjem krsne slave i sjećanjem na poginule saborce, želi da poruči da 280 poginulih boraca iz opštine Sokolac nisu uzalud dali živote i da su ih sa još 24.000 poginulih srpskih boraca ugradili u temelje Republike Srpske.\n"Republika Srpska je bila, jeste i biće garant opstanka srpskog naroda na ovim područjima za koja je bio pripremljen drugi scenario, ali zahvaljujući tadašnjem rukovodstvu Republike Srpske, ljudima iz svih sfera društva, vojnog i političkog vrha, mi smo se oduprli. Napravili smo Republiku Srpsku i na nama je obaveza da je čuvamo", rekao je Lalić na obilježavanju krsne slave Boračke organizacije - Mitrovdana.\nOn je istakao da se u spomen-sobi na Sokocu, koju su danas posjetili učesnici obilježavanja Mitrovdana, nalaze fotografije 630 poginulih boraca, da na Sokocu ima oko 460 ratnih vojnih invalida, te da je obilježavanje Svetog Dimitrija - Mitrovdana, zaštitnika boraca, prilika da se saborci sjete brojnih umrlih ratnih vojnih invalida i demobilisanih boraca.\nLalić je rekao novinarima da se svake godine ovaj praznik obilježava na tradicionalan način zajedno sa sveštenstvom SPC i u prisustvu brojnih porodica poginulih boraca, ratnih vojnih invalida, demobilisanih boraca i predstavnika regionalne i lokalne vlasti.\nNačelnik opštine Sokolac Milovan Bjelica je ovom prilikom rekao da je Republika Srpska proglašena prije oružanih sukoba i da je u otadžbinskom ratu odbranjena zahvaljujući borcima Vojske Republike Srpske.\nOn je naglasio da je lokalna uprava na Sokocu uvijek na usluzi pripadnicima boračkih kategorija i svim stanovnicima ove lokalne zajednice u granicama mogućnosti, te istakao da je najveći broj boračkih kategorija stambeno zbrinuto.\nNiko Košarac, otac mladih srpskih boraca Milomira /1974/ i Spasimira /1971/, koji su u jednom danu poginuli 1994. na Ilijaškom ratištu, rekao je novinarima da je dobro što se obilježavaju praznici i značajni datumi za Vojsku Srpske, da ne bi pali u zaborav.\n"Mislim da bi kompletno društvo trebalo povesti više računa o porodicama poginulih, jer vidimo da se priča o povećanju plata u javnom sektoru, a niko ne pominje ove boračke kategorije, osim kada se obilježavaju ovakvi dani i kada im porodice poginulih i ratni vojni invalidi terebaju kao podrška", rekao je Košarac.\nDemobilisani borac Velimir Đukić iz Dikalja kod Sokoca proveo je četiri godine u Drugoj motorizovanoj romanijskoj brigadi na prvoj liniji, a danas kaže da su borci na margini dešavanja i da bi trebalo da njihove porodice mnogo bolje žive.\nMladenu Mačaru, sinu poginulog boraca Vojske Republike Srpske je, kako kaže, drago da se obilježava krsna slava Boračke organizacije Republike Srpske, njeguje tradicija u svim oblicima i da se porodice poginulih bore za svoj status na sve načine.\nDanas je, kaže, sa ponosom stao uz vojnu uniformu svog oca Dragoljuba, izloženu u spomen-sobi na Sokocu.\nMačar je naglasio da slavi boraca prisustvuje sa pomiješanim osjećanjima.\nZadovoljan je, kaže, što se na ovaj način saborci prisjećaju njegovog oca komandanta Prvog bataljona Druge romanijske brigade koji je poginuo 1992. godine u 39. godini, na dan kada je on obilježavao 14. rođendan.\nMačar je rekao da je sa druge strane tužan što je ostao bez roditelja i oslonca do kraja života, a danas mu je jasno da ljudi kao njegov otac, zbog izraženog osjećaja za patriotizam i rodoljublje, zaslužuju svoje mjesto u istoriji srpskog naroda.\nNa centralni spomenik poginulim borcima Sarajevsko-romanijske regije na Sokocu vijence su položile delegacije Boračke organizacije opštine Sokolac, grada Istočno Sarajevo, opštine Sokolac, Specijalne jedinice Vojske Republike Srpske "Beli Vukovi" i KUD-a "Zavičaj".\nPrethodno je i crkvi Svetog proroka Ilije na Sokocu služena sveta arhijerejska liturgija i pomen, a potom su položeni vijenci na centralni spomenik poginulim borcima Sarajevsko-romanijske regije, te obavljeno lomljenje slavskog kolača.


RTS :: Primena EU sertifikata od juna, mogućnosti i za građane Srbije\nKoronavirus u svetu Primena EU sertifikata od juna, mogućnosti i za građane Srbije\nponedeljak, 29. mar 2021, 14:36 -> 14:48\nPrimena EU sertifikata od juna, mogućnosti i za građane Srbije\nEvropska unija planira da od juna počne sa primenom digitalnih zelenih sertifikata, koji bi trebalo da sadrže informacije o vakcinaciji, negativnom testu ili prisustvu antitela, u cilju lakšeg putovanja unutar EU.\nU Briselu naglašavaju da će i građani trećih zemlja, uključujući i Srbiju, imati načina da dobiju ovaj dokumet, kojim bi trebalo da se olakša slobodno kretanje unutra Evropske unije u toku pandemije.\n"Trenutno su sva neesencijalna putovanja u EU privremeno zabranjena za većinu građane trećih zemlja. Oni koji mogu trenutno da putuju moći će i da dobiju zeleni digitalni sertifikat tako što će ga zatražiti od zemlje članice u koju putuju, dostavljaući dokaze o vakcinaciji. Zemlje članice moraju da procene dokaz i izdaju digitalni sertifikat", objasnio je portparol Evropske komisije Kristijan Vigand.\n"Time će se praktično sertifikati trećih zemlja priznavati u EU na isti način kao i digitalni zeleni sertifikati izdati u EU", kazao je Vigand.\nKada je reč o priznavanju vakcina, iz Evropske komisije naglašavaju da će se unutar EU izdavati digitalni sertifikati "za sve primnjene vakcine protiv kovida 19 bez obzira da li su odborene od strane Evropske agencije za lekove (EMA) ili ih je odbrila samo zemlja članica na nacionalnim nivou".\n"Kada je u pitanju priznavanje vakcina, kako bi se izbegle restrikcije na putovanja, mere karantina ili testiranja, zemlje članica će biti u obavezi da prihvate sertifikate koji se odnose na vakcine priznate od strane EMA, a da same odluče da li će prihvatiti i druge vakcine", objašnjavaju u Evropskoj komisiji.


Grad Prijedor kandiduje 16 projekata na javni poziv Ministarstva za ljudska prava i izbjeglice BiH - PrijedorDanas.com - Prijedorski gradski portal\nadmin October 23, 2020 Grad Prijedor kandiduje 16 projekata na javni poziv Ministarstva za ljudska prava i izbjeglice BiH2020-10-23T22:39:17+02:00 Svakodnevno\nMinistarstvo za ljudska prava i izbjeglice BiH objavilo je javni poziv za kandidovanje projekata koji se odnose na infrastrukturne objekte, na vjerske objekte i društvene domove.\nIz kabineta gradonačelnika saopšteno je danas nakon razgovora gradonačelnika sa predstavnicima Odsjeka za mjesne zajednice da će Grad Prijedor kandidovati 16 projekata na ovaj javni poziv ukupne vrijednosti 1.034.000 KM.\nTi projekti trebaju da poboljšaju stanje infrastrukture i društvenih domova na nivou mjesnih zajednica, odnosno opština i gradova.\n“Ovi projekti koji se kandiduju su još jedna od aktivnosti koje Grad Prijedor redovno provodi kada su u pitanju javni pozivi sa državnog ili republičkog nivoa po ovim pitanjima”, navodi se u ovom saopštenju.\nGrad Prijedor će iz budžeta grada planirana sredstva po ovim pitanjima staviti na raspolaganje ta sufinansiranje onih projekata koji budu odabrani od strane komisije koja bude formirana na nivou ministarstva.\n« PU Prijedor: U slijetanju “Fiata” povrijeđena žena\nPrijedor: Otvoreno Pojedinačno šahovsko prvenstvo Republike Srpske za žene »


20 godina rada Saveza opština i gradova RS\nFoto: Vladimir Stojaković | 20 godina rada Saveza opština i gradova RS\nGoran Lajić 19.04.2019 15:56\nBANJALUKA - Savez opština i gradova RS prepoznat je od Vlade RS i Narodne skupštine RS kao partner koji izražava interese lokalnih zajednica RS, te je saradnja izuzetno dobra, a ona će se uspješno nastaviti i u budućnosti.\nRekao je ovo u petak Ljubiša Ćosić, predsjednik Saveza opština i gradova RS i načelnik opštine Istočno Novo Sarajevo, na 16. redovnom zasjedanju Skupštine Saveza opština i gradova RS, koja je održana u Narodnoj skupštini RS.\nSavez ove godine obilježava 20 godina postojanja i rada na unapređenju uslova za funkcionisanje lokalne samouprave i kvalitetniji život u opštinama i gradovima.\nĆosić kaže da zajedničko lobiranje i zastupanje projekata koje kandiduju jedinice lokalne samouprave prema Vladi RS i ka međunarodnim organizacijama je jedan od zadataka Saveza, te da im je od izuzetnog značaja međunarodno predstavljanje.\nNedeljko Čubrilović, predsjednik Narodne skupštine RS, rekao je da su prije svega partneri Savezu opština i gradova, da će saradnja u budućnosti biti obostrana i potpuna, te da pozdravljaju svaku inicijativu koja im dođe iz ove organizacije.\n"Želimo što češću komunikaciju kako pojedinačno sa lokalnim zajednicama, tako i prije svega sa Savezom. U posljednje vrijeme doneseno je nekoliko zakonskih rješenja u interesu građana", rekao je Čubrilović.\nSrebrenka Golić, potpredsjednica Vlade RS, rekla je da je ovaj savez pouzdan i korektan, ali i korektiv institucijama RS.\n"Prva adresa na koju svi mi iz resora različitih nadležnosti upućujemo zakonska rješenja je upravo Savez opština i gradova RS", kaže Golićeva.


Omladina - Blic Online\n"NE BUDI BAG NA MREŽI" Sve o vakcinaciji što mladi treba da znaju na onlajn događaju - NA TEBI JE\nOmladinski program Beogradskog centra za ljudska prava zajedno sa Populacionim fondom Ujedinjenih nacija u Srbiji i Studentskom poliklinikom u Beogradu poziva mlade da se sutra u 19 časova pridruže interaktivnom događaju "Ne budi bag u mreži".\nPLAĆAJU MLADIMA 250 EVRA DA ŽIVE SAMI U proseku se osamostaljuju sa 30 godina, i ova država hoće taj proces da ubrza\nŠpanija planira da ponudi 250 evra mesečno kao podsticaj mladima da se odsele od svojih roditelja. Španski predsednik Pedro Sančez je u utorak izneo taj predlog kao deo budžeta za 2022. godinu.\nZASKOČILA ŠIPKU U "UŠĆU" PA SRUŠILA ŠTAND! Snimak iz tržnog centra hit na društvenim mrežama, komentari se samo nižu (VIDEO)\nNa društvenim mrežama osvanuo je komičan/tragičan video snimak devojke koja je zaskočila šipku u TC "Ušće" i to bi verovatno prošlo neopažano da nije oborila ceo štand, a potom pobegla trčeći.\nSIGURAN PROVOD NA UŠĆU Ulaznice za Music Week kao POKLON UZ VAKCINU\nPripreme za treći po redu Music Week, najveći regionalni festival popularne muzike, odavno su u toku, a 3. i 4. septembra u parku Ušće na scenu festivala staće neke od najpopularnijih muzičkih zvezda u Srbiji, ali i regionu.\nMLADI IZVIĐAČI Državne izviđačke igre organizovane u Obrenovcu\nViše od 200 izviđača okupilo se ovog vikenda u Obrenovcu na Državnim izviđačkim igrama, najvažnijem događaju u okviru Saveza izviđača Srbije.\nCOCA-COLA podrška mladima još snažnija u 2021. godini: Više od 500 učesnika na dvodnevnom vebinaru „POKRENI ZNANJE ZA SAMOPOUZDANJE“\nU okviru programa Coca-Cola podrška mladima, održan je dvodnevni online vebinar pod nazivom „Pokreni znanje za samopuzdanje“ čime, petu godinu za redom, kompanija Coca-Cola HBC Srbija pokazuje privrženost profesionalnom osnaživanju mladih. Tokom dvodnevnog festivala znanja, svoja poslovna iskustva, ali i korisne smernice u razvoju karijere, podelili su vrhunski stručnjaci iz brojnih oblasti, a čulo ih je više od 500 mladih ljudi, koliko je učestvovalo na vebinaru.\nŠta mlade u Srbiji muči tokom pandemije: KORONA IH ZBLIŽILA, ali jedna stvar ih brine više od samog virusa\nMladi, kao posebna društvena kategorija, posebno su pogođeni tokom pandemije o čemu svedoče, sada već brojni izveštaji i intervencije na globalnom nivou. Kovid-19 utiče na sve delove stanovništva, a mladi ljudi mogu imati ključnu ulogu kako u upravljanju krizom, tako i u oporavku nakon krize. Iako nije sasvim poznato kako virus utiče na mlade ljude, Vlade širom sveta imaju mandat kroz Svetski program akcija za mlade da osiguraju servise za mlade kako bi se zadovoljile njigove potrebe. Važno je osigurati da se čuje glas mladih tokom pandemije kovid-19.\nPOSLEDICE PO OBRAZOVANJE I STRAH OD ZARAZE Istraživanje pokazalo kako je pandemija uticala na ŽIVOTE MLADIH\nViše od 70 odsto učenika i studenata iz Srbije vidi negativne posledice pandemije po svoje obrazovanje. S druge strane, više od 40 odsto mladih suočilo se sa smanjenom zaradom u vreme vanrednog stanja, trajni otkaz dobilo je više od 12 odsto njih, a trećina se plaši da će ostati bez posla.\nŠOKANTNO! Skoro trećina mladih OPRAVDAVA NASILJE, više od 76% ne veruje nijednom političaru, a više od polovine planira da se ODSELI IZ SRBIJE\nPolovina mladih planira da ode iz Srbije, više od 63 odsto uopšte ne zarađuje, a 93 odsto mladih spremno je da radi druge poslove dok ne nađe adekvatan posao u struci. Osim toga, 76 odsto mladih ne veruje niti jednom političaru, a svega 0,7 odsto njih smatra da mladi utiču na političke odluke.\n"BUĐENJE PROLEĆA" OTVARA VAŽNA PITANJA Đaci na sceni Bitef teatra u predstavi o nasilju, intimnim odnosima i ravnopravnosti među mladima\nNovi komad Mlade Bitef dens kompanije govori o tome kako mladi danas gledaju na intimne odnose, ima li među njima rodne ravnopravnosti, da li su nekada doživeli ili videli nasilje i kako su reagovali.\n"Blic" saznaje: Lutovac razgovarao sa Omladinom DS, novi sastanak u sredu\nPredsednik DS Zoran Lutovac večeras je u centrali te stranke razgovarao sa predstavnicima Omladine DS koji su od juče čekali da se sastanu sa njim, saznaje “Blic”.\nOMLADINA DS ZAUZELA PROSTORIJE STRANKE Lutovac: Vučić pokušava da razbije Demokratsku stranku\nPredsednik Demokratske stranke Zoran Lutovac oglasio se danas saopoštenjem u kome je naveo da njegova stranka ima veliku odgovornost u borbi protiv režima Aleksandra Vučića koji bezuspešno pokušava da je destabilizuje.\nOmladina Demokratske stranke u nedelju bira predsednika, a kako saznaje "Blic", dva kandidata trče za tu poziciju - jedan koji podržava ujedinjenje DS i drugi koji podržava Savez za Srbiju.\nVučić:Pola miliona evra za stanove za mlade\nPredsednik Srbije Aleksandar Vučić rekao je da država sprema ozbiljne programe kako bi mladi ostali u zemlji, najavljujući da će 500 milion evra biti uloženo u digitalizaciju i naučno tehnoloske parkove, a da će 500 miliona evra biti uloženo u stanove za mlade bračne parove.\nMLADI NEMAJU POSAO, ALI NI DRUŠTVENI ŽIVOT Problemi omladine u gradu na Sani\nMladim Prijedorčanima je najveći problem pronaći posao, ali nedostaju im raznovrsniji društveni događaji u kojima bi mogli da učestvuju, upozoravaju iz lokalnih organizacija koje okupljaju mlade.\nSVI HOĆE DA POMOGNU HELENI Za pomoć maloj riđokosoj podigao se na noge ceo Beograd i napravio šou u Knezu\nDanašnji dan u Knez Mihailovoj ulici obeležila je humanitarna akcija za malu Helenu Gavran (4), koju je pokrenula fondacija "Budi human".\nPOSLE 19 GODINA Omladina SPS vratila u Skupštinu fotelju ukradenu 5.oktobra\nSocijalistička omladina Srbije je danas, na 19. godišnjicu od 5. oktobra, vratila fotelju koja je tada ukradena, a pripada Narodnoj skupštini Srbije.\nAJS JE JEFTINIJI, ALI 10 PUTA OPASNIJI OD KOKAINA Nove droge na tržištu BiH alarmirale inspektore\nOvisnička scena značajno se promenila u poslednje vreme pa upotreba narkotika poput heroina ili kokaina beleži konstantan pad, a raste upotreba sintetičkih droga.


Izgradnja bloka b3 u kostolcu čeka „zeleno svetlo“ iz kine\nBlok B1 u TE „Kostolac B“, čija je revitalizacija deo projekata Prve faze međunarodnog kreditnog aranžmana sa Kinom od 1. decembra treba da počne sa proizvodnjom električne energije. Naš zadatak je da u zimu uđemo sa svim proizvodnim kapacitetima i da Kostolac sa svojih 1.000 MW da pun doprinos zimskoj proiz\nBlok B1 u TE „Kostolac B“, čija je revitalizacija deo projekata Prve faze međunarodnog kreditnog aranžmana sa Kinom od 1. decembra treba da počne sa proizvodnjom električne energije. Naš zadatak je da u zimu uđemo sa svim proizvodnim kapacitetima i da Kostolac sa svojih 1.000 MW da pun doprinos zimskoj proizvodnji električne energije, ističe direktor TE KO „Kostolac“ Dragan Jovanović. Za gradnju Bloka B3 - koji će biti prvi novoizgrađeni energetski objekat veće snage u Srbiji posle tri decenije, predviđenu Drugom fazom međunarodnog kreditnog aranžmana EPS-a sa Kinom, postupak odobravanja zajma kod kineske državne Eksim banke je još uvek u toku.\nOčekujemo da u planiranom terminu za realizaciju projekata iz Prve faze međunarodnog kreditnog aranžmana sa Kinom 1. decembra na elektroenergetsku mrežu bude sinhornizovan termoblok B1 Termoelektrane "Kostolac B". Kompletna revitalizacija sa modernizacijom bloka B1 i sa njegovim izvođenjem na punu snagu, odnosno na rad sa 350 MW instalisane snage je najveći zahvat koji se ove godine radio u Elektroprivredi Srbije na proizvodnim kapacitetima, rekao je na prošlonedeljnom X Međunarodni sajam energetike „Energetika 2014“ Dragan Jovanović, direktor Privrednog društva Elektroprivrede Srbije Termoelektrane i kopovi „Kostolac“.\nRevitalizacija bloka B1 u TE „Kostolac B“ započeta je 1. marta, a taj veliki projekat se radi zajedno sa kineskim partnerima. U TE KO „Kostolac“ je, inače, do snage od 350 MW tokom revitalizacije već doveden blok B2, navedeno je u saopštenju TE KO "Kostolac".\nJovanović je istakao da su do sada svi planiran poslovi, koji su u odgovornosti srpske strane urađeni, odnosno, da poslovi koje radi PD TE KO „Kostolac“ teku u skladu sa termin planom.Problema ima samo sa planovima montaže elektrofiltera, što je u odgovornosti kineske strane.\n„U poslednje dve nedelje je zaustavljena zbog jakog vetra u reonu TE „Kostolac B“, koji je onemogućio montažu taložnih elektroda u elektrofilter. Zato postoji određeni rizik da se kompletan posao ne može završiti do 1. decembra, ali zajedno sa kineskim partnerima ulažemo napore da skratimo rokove koliko je moguće. U nedelju, 12. oktobra, počela je montaža i nadamo se da vetar neće duvati snagom koja onemogućava poslove. Naš zadatak je da u zimu uđemo sa svim proizvodnim kapacitetima i da Kostolac sa svojih 1.000 MW da pun doprinos zimskoj proizvodnji električne energije,“ rekao je Dragan Jovanović.\nU razgovoru sa Aleksandrom Antićem, ministrom rudarstva i energetike i Aleksandrom Obradovićem, direktorom EPS-a Jovanović je istakao značaj izgradnje novog termoenergetskog kapaciteta u Kostolcu, Bloka 3 u TE „Kostolac B“ za budućnost i kompanije TE KO „Kostolac“ i celog EPS-a.\nGradnja Bloka B3 predviđena je Drugom fazom međunarodnog kreditnog aranžmana sa Kinom.\nZlatko Zakošek, koordinator Druge faze međunarodnog kreditnog aranžmana sa kineskim partnerima podseća da je njime, pored izgradnje bloka B3 snage 350 megavata u Termoelektrani „Kostolac B“ predviđeno i proširenje kapaciteta Površinskog kopa „Drmno“ sa devet na 12 miliona tona uglja godišnje.\n„Vrednost ovih projekata iznosi oko 715,6 miliona dolara, a realizacija je izuzetno značajna, posebno ako se ima u vidu činjenica da u Srbiji već decenijama nije izgrađen novi kapacitet za proizvodnju električne energije.Prema preliminarnim uslovima kredit je odobren na 20 godina sa sedam godina grejs perioda i godišnjom kamatom od 2,5 odsto kod kineske državne Eksim banke,“ istakao je Zlatko Zakošek podsećajući da je u novembru prošle godine potpisan ugovor o Drugoj fazi ovog međunarodnog projekta, o izgradnji bloka B3, a da je krajem prošle godine podneta prijava za kredit Eksim banci po preferencijalnim uslovima.\nAli, postupak odobravanja zajma je još uvek u toku.\nPo planovima novi blok treba da se gradi 58 meseci i da počne da radi 2019. godine. Projekat je od velike važnosti i za Elektroprivredu Srbije, ali i za PD TE KO „Kostolac, jer će nakon tri decenije to biti prvi energetski objekat veće snage i prvi termoenergetski blok koji će se graditi u zemlji nakon dugo vremena.\nZakošek navodi da će blok B3 u Termoelektrani „Kostolac B“ biti izgrađen po svim najsavremenijim standardima EU, u njega će biti ugrađena najsavremenija oprema poznatih svetskih proizvođača, a posebno će se voditi računa da novi blok bude bezbedan sa stanovišta zaštite životne sredine.\nGovoreći o povećanju kapaciteta na Površinskom kopu „Drmno“ Miroslav Ivković, pomoćnik direktora za investicije u rudarstvu u TE KO „Kostolac“ kaže da će se raditi i na proširenju kapaciteta sa devet na 12 miliona tona uglja godišnje od 2019. godine.\n„Ukupne geološke rezerve na kopu „Drmno“ su oko 400 miliona tona uglja, eksploatacione rezerve su oko 290 miliona tona uglja. To je dovoljno za snabdevanje svih blokova u Kostolcu do 2052. godine, kada će i najmlađi blok B3, koji tek treba da se gradi, završiti svoj radni vek,“ rekao je Ivković.\nSledeća ⇨ Амбасадор Манчанг: Сарадња Србија и Кине може да буде боља\nPrethodna ⇦ Uskoro bratimljenje Cetinja i kineskog grada Dujiangyan


Na području Policijske uprave u Vranju, od 1. do 3. novembra ove godine, registrovano je šest saobraćajnih nezgoda.\nJedna osoba je zadobila teške telesne povrede, a pet osoba lake povrede.\nU subotu, nešto posle 16 časova, na putu u selu Drežnica u opštini Bujanovac, dogodila se saobraćajna nezgoda u kojoj je povređeno pet lica, kažu iz Policijske uprave Vranje. Tom prilikom došlo je do direktnog sudara između putničkog vozila „kia“ beogradskih tablica, i „golfa“ sa vranjskim registarskim oznakama. Vozač „kie“, krećući se iz pravca Klinovca ka selu Sveta Petka, iz za sada nepoznatih razloga, skrenuo je u levu kolovozni traku i direktno udario u „golfa“ koji je dolazio iz suprotnog smera.\nPovređenih je bilo u oba vozila, a najgore je prošla žena (50) iz okoline Trgovišta, putnica u "golfu" koja je zadobila teške telesne povrede. Lakše su povređena oba vozača, kao i još dvoje putnika u „golfu“. Svi povređeni su vozilom bujanovačke Hitne pomoći transportovani u ZC Vranje, dodaju iz policije.\nUviđaj na licu mesta su izvršili pripadnici saobraćajne policije, po ovlašćenju Osnovnog javnog tužilaštva u Vranju. Kako nezvanično saznajemo, protiv vozača „kie“ bi, najverovatnije, trebalo da bude podneta krivična prijava za teška dela protiv bezbednosti javnog saobraćaja.\nZbog upravljanja vozilom pod dejstvom alkohola zadržane su dve osobe.\nIzvor: PU Vranje, OK portal